Rođen je vojvoda Živojin Mišić - Fondacija Srpski legat\nRođen je vojvoda Živojin Mišić\n19 jul 2019 MK\nNa današnji dan, 19. jula 1855. godine u Struganiku kod Mionice je rođen srpski vojvoda Živojin Mišić, učesnik svih ratova koje je Srbija vodila od 1876. godine do 1918, i jedan od najistaknutijih vojskovođa u Prvom svetskom ratu.\nOsnovnu školu je započeo u Ribnici, a završio u Kragujevcu. Gimnaziju je pohađao u Kragujevcu i u Beogradu, u Prvoj beogradskoj gimnaziji.\nVojno obrazovanje je sticao u Artiljerijskoj školi u Beogradu i austrijskoj Streljačkoj školi, a na Vojnoj akademiji u Beogradu je predavao od 1898. do 1904. godine.\nU srpsko-turskim ratovima je komandovao bataljonom i tu stekao prva ratna iskustva. Nakon Majskog prevrata je penzionisan u činu generalštabnog pukovnika, pošto je smatran suviše bliskim svrgnutoj dinastiji Obrenovića i zbog sumnje da je neprijateljski raspoložen prema zaverenicima.\nMeđutim, tokom aneksione krize, na lični zahtev načelnika Vrhovne komande generala Radomira Putnika, aktiviran je i postavljen za njegovog pomoćnika, što je bio i tokom balkanskih ratova.\nU čin generala je unapređen posle Kumanovske bitke, a istakao se pravilnom procenom i na početku bitke na Bregalnici. Po završetku rata, po drugi put je penzionisan. Ipak, pred izbijanje Prvog svetskog rata je još jednom reaktiviran i postavljen za pomoćnika načelnika štaba Vrhovne komande.\nU Kolubarskoj bici je na sopstveno insistiranje zamenio ranjenog i bolesnog komandanta generala Petra Bojovića i preuzeo komandu nad Prvom armijom. Povrativši joj poljuljani moral, uspeo je da zaposedne Suvoborski greben i potpuno razbije austrougarske trupe.\nTaktika koju je primenio u situaciji kada je srpska vojska bila brojčano više nego dvostruko slabija i danas se izučava na vojnim akademijama, a za to je Živojin Mišić unapređen u čin vojvode.\nKasnije je učestvovao u povlačenju preko Kosova i Albanije, rukovodio pripremama za proboj Solunskog fronta i ofanzivom srpske vojske koja je usledila, odbacivši zahteve savezničke komande da se obustavi napredovanje Prve armije Petra Bojovića.\nVojvoda Živojin Mišić je preminuo posle duge i teške bolesti, i lečenja u inostranstvu, 20. januara 1921. godine u Beogradu.\nUz najveće počasti, ispraćajem u kome je učestvovao skoro ceo Beograd, sahranjen je dva dana kasnije na Novom groblju. Tokom života je napisao mnoge rasprave iz oblasti ratne veštine, kao i knjigu Strategija, koja je odmah uvršćena u obaveznu lektiru oficirskog kora, a sa nemačkog je preveo Taktiku od Balka.\nSvoje memoare je započeo da piše tokom lečenja u Francuskoj, a knjiga Moje uspomene je objavljena tek 1969. godine.\nNosilac je najviših odlikovanja kako domaćih tako i stranih, a njegov lik je ovekovečen i u brojnim književnim, muzičkim i likovnim delima.\nMnoge ulice i škole nose njegovo ime, kao i kasarna u Valjevu, dok je njegova rodna kuća 1987. godine pretvorena u spomen-muzej.\nDan Mišićevog rođenja se obeležava kao praznik Mioničke opštine, a od 1998. godine u Mionici se priređuju i Mišićevi dani.\n1925. godine rođen je džez-pijanista, kompozitor i dirigent Bora Roković;\nRođen je fiziolog, profesor i akademik Ilija Đuričić\nPotpisana je Krfska deklaracija


Ministarstvo odbrane zaduženo je da u predviđenim rokovima provede aktivnosti i pripremi nacrt odluke za realizaciju dogovora u vezi sa dogovorenim principima o vojnoj imovini, saopšteno je iz Savjeta ministara BiH.\nKomisija za državnu imovinu će, u koordinaciji sa ministarstvima pravde, finansija i trezora, spoljnih poslova, te odbrane, kao i Pravobranilaštvom BiH i Službom za zajedničke poslove, u predviđenim rokovima provesti aktivnosti i pripremiti nacrt odluke za realizaciju dogovora u vezi sa ostalom državnom imovinom.\nPrema dogovorenim principima, pitanja u vezi sa imovinom biće regulisana odlukom Parlamentarne skupštine BiH, a na osnovu sporazuma Savjeta ministara BiH i entitetskih vlada u skladu sa njihovim ovlaštenjima.\nPrincipima o raspodjeli imovine dogovorenim u Banjaluci perspektivna nepokretna vojna imovina precizirana odlukama Predsjedništva BiH knjižiće se kao svojina BiH za potrebe Oružanih snaga BiH.\nIstovremeno, dio neperspektivne vojne imovine u koju su smještene institucije BiH, kao i one za koje Savjet ministara BiH donese odluku u narednih 60 dana, knjižiće se kao svojina BiH, a ukoliko ne bude odluke u tom roku, dio neperspektivne vojne imovine u koju nisu smještene institucije BiH knjižiće se na druge nivoe vlasti.\nSavjet ministara BiH danas je, na prijedlog Direkcije za ekonomsko planiranje, usvojio Ekonomsko-fiskalni program 2012–2014. godine koji će biti dostavljen Evropskoj komisiji.\nOvogodišnji Ekonomsko-fiskalni program je šesti po redu i treći koji se dostavlja Evropskoj komisiji nakon potpisivanja Sporazuma o stabilizaciji i pridruživanju u junu 2008. godine i stupanja na snagu Privremenog sporazuma.\nEkonomsko-fiskalni program smatra se pripremom za Pretpristupni ekonomski program koji je obavezan dokument za zemlje kandidate za članstvo u EU.\nSavjet ministara BiH prihvatio je Memorandum o razumijevanju između Evropske komisije, u ime EU i Savjeta Evrope, i Savjeta ministara, u ime BiH, o Međunarodnoj posmatračkoj operaciji za popis stanovništva i domaćinstava u BiH 2012/2013. godini.\nZa potpisivanje ovog memoranduma ovlašten je predsjedavajući Savjeta ministara Vjekoslav Bevanda.\nMinistri su danas utvrdili Prijedlog osnova za zaključivanje Memoranduma o razumijevanju između BiH i EU o učešću BiH u programu “Evropa za građane”, koji će Ministarstvo pravde dostaviti Predsjedništvu BiH.\nPristupanje BiH ovom programu omogućiće velikom broju aktera na nivou lokalne zajednice, prvenstveno organizacijama civilnog društva i lokalnim organima, te drugim tijelima u kojima se okupljaju i udružuju građani, da se aktivno uključe u provođenje politike EU i intenziviraju saradnju sa partnerima iz zemalja članica Programa.\nPotencijalni korisnici u BiH imaće mogućnost da iz fondova EU dobiju sredstva za finansiranje projekata u programskim oblastima, a ukupan budžet Programa do 2013. godine iznosi 215 miliona evra. Srna\nTagovi: ekonomsko-fiskalni programimovinaministarstvo odbranesavjet ministara bihsjednicavjekoslav bevanda


RTS – Kruševac PRESS\nPrateći proteste građana širom Srbije ozbiljne povrede zadobili su novinari agencije BETA, portala Nova i RTS-a. Pripadnici MUP-a Srbije sinoć oko 23.30 potisnuli su demonstrante u Bulevaru kralja Aleksandra prema okolnim ulicama a u…\nJUBILEJ: Trideset godina dopisništva RTS u Kruševcu\nS. Milenković\t 01.07.2019. 0\nDopisništvo Radio-televizije Srbije u Kruševcu obeležilo je danas 30 godina postojanja i rada. Prvi prilog iz ovog dopisništva emitovan je u Dnevniku 2 28. juna 1989. godine a uradili su ga novinar Dragan Ilić i snimatelj Bratislav Kostić.…\nSAVEZ ZA SRBIJU ZAHTEVA: Odlazak režima ili veliki protest u Beogradu 13. aprila\nRedakcija\t 13.03.2019. 0\nPotpisnici “Sporazuma sa narodom” saopštili su juče da zahtevaju odlazak aktuelnog režima i slobodne izbori na svim nivoima, za šta su vlastima dali rok od 30 dana. U slučaju da se režim ogluši i o ove zahteve, 13. aprila organizovaće…\nBeogradizacija sporta u Srbiji\nRedakcija\t 13.12.2017. 0\nNacionalna koalicija za decentralizaciju pruža podršku upravama Vaterpolo kluba Nais i Vaterpolo kluba Šabac koji protestuju zbog ignorantskog odnosa RTS-a prema ovim klubovima. Ovi klubovi su poslali protestno pismo Radio Televiziji…\nJ. Marković\t 01.08.2017. 0\nNa petom međunarodnom autdor foto i filmskom festivalu Kreševo "3-fok" u Bosni i Hercegovini, dokumentarni film Radio-televizije Srbije "Damavand - gospodar Persije", osvojio je prvu nagradu u kategoriji kratkih filmova i Gran pri…


BalkanMagazin :: NIS na Sajmu automobila u Beogradu\nčetvrtak, 12. maj 2022 14:28\nŠtand NIS-a, na Sajmu automobila, obišao je i Aleksandar Vučić, predsednik Republike Srbije, koji je u razgovoru sa predstavnicima NIS-a izrazio zahvalnost za razumevanje koje je kompanija pokazala za potrošače u Srbiji kada je reč o cenama goriva, navodi se u saopštenju kompanije.\n„Hvala i za ovo što ste imali razumevanja oko cene naftnih derivata i da izađemo u susret našim potrošačima i želim vam dobar i uspešan rad“, kazao je Vučić.\nTokom trajanja manifestacije, posetioci štanda NIS-a imaće priliku da saznaju više o tome kako mogu da sakupljaju bodove u okviru programa „Sa nama na putu“, a samim tim i ostvaruju uštede i popust prilikom kupovine na benzinskim stanicama NIS-a.\nTakođe, svi zainteresovani moći će da učestvuju u velikoj poklon akciji, u kojoj svaki učesnik dobija neki od poklona. Jedan od dobitnika biće nagrađen sa tri meseca besplatnog goriva, u skladu sa prosečnom mesečnom potrošnjom.\nProgram lojalnosti „Sa nama na putu” kompanija NIS je pokrenula pre sedam godina. Sve većoj popularnosti ovog programa doprinele su i nove funkcionalnosti i inovativne usluge koje je NIS razvio tokom poslednjih godina. Između ostalog, NIS je uveo digitalizovanu „Sa nama na putu“ karticu koju potrošač može da koristi direktno sa mobilnog telefona, putem istoimene mobilne aplikacije.


Beta 24. februara 2020. 08:35\nKošarkaši Denvera pobedili su prošle noći na svom terenu Minesotu sa 128:116, uz dobru partiju Nikole Jokića.\nSrpski centar je za 31 minut na terenu postigao 24 poena, uz sedam skokova, šest asistencija i po dve ukradene lopte i blokade.\nPol Milsap je 39. pobedi Nagetsa dodao 25 poena, dok je Džamal Marej postigao 19. U redovima Minesote, koja sada ima skor 16/39, najbolji je bio Kelan Martin sa 21 poenom.\nToronto je slavio protiv Indijane sa ubedljivih 127:81 i tako produžio pobedidnički niz na domaćem terenu na devet utakmica.\nŠampion NBA lige je u jednom momentu vodio i sa 49 poena razlike što je bila i najveća prednost tog tima ove sezone.\nU 42. pobedi Toronta u sezoni najefikasniji je bio Paskal Sijakam sa 21 poenom, Kajl Lauri je dodao 16, uz 11 asistencija, dok je Serž Ibaka upisao po 15 poena i skokova. U ekipi Indijane najbolji je bio Domantas Sabonis sa 14 poena i 11 skokova.\nKošarkaši Čikaga su na svom terenu pobedili Vašington sa 126:117 predvodjeni Kobijem Vajtom i Zekom Lavinom koji su postigli 33, odnosno 32 poena. Vašingtonu, na drugoj strani, nisu bila dovoljna ni 53 poena Bredlija Bila.\nKošarkaši Los Andjeles Lejkersa su kod kuće slavili protiv Bostona sa 114:112 za petu pobedu u nizu, a ukupno 43. u sezoni.\nNajefikasniji u pobedničkom timu bili su Entoni Dejvis sa 32 i Lebron Džejms sa 29 poena, dok se na drugoj strani istakao Džejson Tejtum sa 41 postignutim poenom.\nPobedu na domaćem terenu upisala je i Oklahoma koja je sa 131:103 pobedila San Antonio, Nju Orleans je u gostima bio bolji od Golden Stejta sa 115:101, dok je Portland slavio protiv Detroita sa 107:104 uz sjajnu partiju Si Džej Mekaluma koji je upisao 41 poen, 12 asistencija i devet skokova.\nŠampionka Rolan Garosa osvojila titulu u Adelejdu\nZubčić pobednik veleslaloma u Banskom\nPreminuo bivši finski šampion u reliju\nMekintajer napustio Partizan i prešao u Burg\nFilipovski: Previše grešaka u odbrani da bismo pobedili\nNovi poraz Partizana, Zadar bolji u produžetku\nPobeda Spartaka na Čairu, ubedljiv trijumf Novog Pazara


Prema Sporazumu o saradnji NVO Forum MNE u okviru Kancelarije sprovodi kontinuirani omladinski rad u oblasti prevencije bolesti zavisnosti i rizičnih ponašanja.\nU okviru programa sprovode se dvije vrste aktivnosti: radionice sa mladim volonterima i kampanje u zajednici čiji je cilj da se mladima pruži podrška u prevazilaženju razvojnih kriza tokom odrastanja, i obezbjede uslovi za njihovo aktivno uključivanje u procese u zajednici koji ih se tiču. Volonteri se obučavaju i za uključivanje u vršnjačke preventivne programe i promociju zdravih stilova življenja.\nU okviru programa za mlade uspostavljena je i saradnja sa Udruženjem mladih sa hendikepom Crne Gore, kao i predstavništvom u Kotoru, kroz organizovanje ciklusa seminara inkluzivne nastave sa ciljem unaprijeđivanja znanja i informisanosti mladih o načinima uključivanja mladih sa hendikepom u\nprograme u zajednici.Seminare su realizovali članovi udruženja, a polaznici su bili njihovi vršnjaci.\nU okviru kampanje za promociju zdravih stilova življenja realizovano je nekoliko projekata:\n•\tprojekat javnog zastupanja „Granicom do zdravlja“ imao je za cilj da obezbjedi uticaj na donosioce odluka u pravcu uvođenja mjera ograničenja u prodaji alkohola maloljetnim licima na javnim mjestima u opštini Kotor. Projekat je realizovan u okviru programa "Aktivne zajednice" Balkanskog fonda za lokalne inicijative, BCIF uz sufinansiranje opštine Kotor. o\n• realizovan je i niz aktivnosti u cilju podrške amaterskim sportskim društvima u opštini Kotor (sportski turniri, igre bez granica), kao i mladim neafirmisanih stvaraocima (koncerti, kreativne radionice, izložbe).Realizaciju aktivnosti pomogli su vaterpolo klubom Primorac iz Kotora, caffe barom SCORPIO i Omladinski Fudbalskim Klubom Kotor, Centar za kulturu Nikola Đurković iz Kotora, Gradska galerija, Kino Boka, javni servis Radio Kotor, Skala radio i sl.


Ministarstvo za rad, socijalnu politiku i povratak TK povodom Međunarodnog dana socijalnog rada - Bolja Tuzla\nMinistarstvo za rad, socijalnu politiku i povratak TK povodom Međunarodnog dana socijalnog rada\nU skladu sa odlukom Međunarodne federacije socijalnog rada (IFSW), Međunarodni dan socijalnog rada obilježava se svake godine trećeg utorka u mjesecu martu, a ove godine je to 20. mart. Tema ovogodišnjeg Međunarodnog dana socijalnog rada je „Promocija održivog razvoja i zdravih zajednica“.\nPovodom Međunarodnog dana socijalnog rada Ministarstvo za rad, socijalnu politiku i povratak TK želi ukazati na aktuelno stanje i proces reforme socijalne zaštite djece.\nNa području Tuzlanskog kantona u 2017. godini prava na određena novčana davanja iz oblasti socijalne i dječije zaštite ostvarilo je 23326 korisnika. Ukupan iznos naknada (koje se isplaćuju iz kantonalnog i federalnog budžeta) je 29.546.238,56 KM. Pored novčanih davanja građanima Tuzlanskog kantona neophodne su usluge socijalnog rada vezane za stručni rad i podršku. Socijalni radnici i svi članovi stručnog tima pružaju usluge u skladu sa potrebama građana, zakonskim obavezama i mogućnostima ustanova. Na ovaj način se na godišnjem nivou podrži još preko 20.000 pojedinaca i porodica u TK. Kadrovski i prostorni uslovi u značajnom broju Centara za socijalni rad su još uvijek nezadovoljavajući jer nedostaje propisan stručni kadar i odgovarajući uslovi rada, što otežava obavljanje djelatnosti socijalnog rada i pružanje podrške građanima.\nFokus rada Ministarstva zajedno sa nadležnim ustanovama i partnerskim organizacijama je, takođe na reformi socijalne zaštite i deinstitucionalizaciji usluga smještaja djece, gdje su postignuti značajni rezultati. U okviru procesa transformacije JU Dom za djecu bez roditeljskog staranja Tuzla u različitim fazama pružanja i razvoja je pet novih usluga koje približavaju usluge korisnicima u zajednici i imaju za cilj prevenciju izdvajanja djece iz porodica. Naredni koraci fokusirani su na uspostavljanje usluge „Mali Porodični Dom“. Takođe, planira se nastavak aktivnosti vezano za početak rada Dnevnog centra za djecu, Centra za savjetovanje i edukaciju, praćenje rada u Prihvatilištu za djecu i Materinskom domu, kao i rad na preveniranju izdvajanja djece iz porodica i razvoju hraniteljstva.\nSa željom da nastavimo procese reforme socijalne zaštite i uspostavljanje socijalnih usluga u lokalnoj zajednici, i na taj način doprinesemo „promociji održivog razvoja i zdravih zajednica„ svim socijalnim radnicima, zaposlenicima, saradnicima u ustanovama i organizacijama koje se bave djelatnošću socijalnog rada, kao i volonterima i humanitarnim radnicima čestitamo Međunarodni dan socijalnog rada\nMinistarstvo za rad, socijalnu politiku i povratak TK


Koliko košta (ne) biti članica Evropske unije? - Centar za evropske politike Koliko košta (ne) biti članica Evropske unije? - Centar za evropske politike\nPotencijalno članstvo Srbije u Evropskoj uniji nosi sa sobom političke, pravne i ekonomske promene. Rezultati sprovedenih istraživanja javnog mnjenja u Srbiji pokazuju da je cena članstva u EU i izdvajanje sredstava država za budžet EU pitanje koje naročito zanima građane. U interesu rasvetljavanja uticaja članstva u EU na građane, potencijalne finansijske koristi i troškovi članstva biće detaljno razmatrani na panel diskusiji.\nProcena troškova odloženog pristupanja Srbije takođe je važna, posebno jer Srbija kao zemlja kandidat nije u mogućnosti da pristupi strukturnim fondovima i stekne druge beneficije koje uživaju države članice EU. Ovo je veoma relevantno, s obzirom na to da je pristupni put Srbije svedočio usporavanju u poslednjih godinu dana, te će panel diskusija razmotriti oportunitetni trošak Srbije, odnosno propuštenu korist koju je mogla da uživa da je već stekla članstvo. Panel diskusija ima za cilj da navedena pitanja približi široj publici i bolje informiše građane o temama koje ih se direktno tiču.\nPredstavljanje događaja i panelista (5 minuta)\nPanel diskusija (45 minuta), moderator: Strahinja Subotić, CEP\nPredstavnik Delegacije Evropske unije u Srbiji\nDušan Reljić, Nemački institut za međunarodna i bezbednosna pitanja\nProf Dr Mojmir Mrak, Ekonomski fakultet, Univerzitet u Ljubljani\nNebojša Lazarević, osnivač CEP-a\nDiskusija sa publikom (25 minuta)\n* Radni jezik događaja je srpski. Obezbeđen je simultani prevod na engleski jezik.\nDogađaj će biti prenošen uživo preko Fejsbuka na stranice EU u Srbiji i Centra za evropske politike.


Posle potpisivanja ugovora: Dragan Marković i Gvidio Savio iz Firence\nPredsednik skupštine Dragan Marković Palma je izjavio da će ubuduće italijanska zastava biti postavljena na zgradi Skupštine pored srpske kao i na konferencijama za novinare.\n- Italija zaslužuje postavljanje zastave na zgradi Skupštine, kao i investitori koji imaju poverenje u ovaj grad. To će biti simobl privredne budućnosti centralne Srbije i Italije - izjavio je Marković i dodao da je reč o prvoj fabrici stilskog nameštaja u ovom delu Srbije.\n- “Savio firmini” izvozi stilski nameštaj u Evropu i Rusiju, a u Jagodini će zaposliti 50 do 60 radnika. Jagodina će im dati hektar zemlje u Industrijskoj zoni za izgradnju pogona od 2.000 kvadrata - objasnio je Marković.\nVlasnik italijanske firme Gvidio Savio je najavio novu investiciju u Jagodini i istakao da se stilski nameštaj te firme prodaje u celom svetu.


Održani 25. po redu Pudarski dani u Irigu - Bolja Zemlja\nOdržani 25. po redu Pudarski dani u Irigu\nOpština Irig je, tradicionalno, 25. put po redu organizivila manifestaciju “Pudarski dani” u čast Pudara, odnosno u čast čuvara vinograda, vina i grožđa, kao i u čast razvoja vinogradarstva uopšte.\nOno što ovu manifestaciju razlikuje od drugih, širom Srbije, su događaji poput: izbora gospodara Pudarskih dana, pudarski fruštuk, defile fenjera od bundeva, kao i manskebal ulicama Iriga. Za najmlađe meštane ova opština je organizovala i dečju pijacu i reviju “Dete i pas”, kao i koncert za mlade. Prepuni kafići, zadovoljni vinari i gosti koji su preplavili Irig za vreme Pudarskih dana su samo potvrda da ova opština nije pogrešila kada je odlučila da organizaciju manifestacije podigne na jedan viši nivo.\nU takmičarskom delu vinari su se nadmetali u izboru najboljeg vinograda, rakije, vina, najtežeg grozda, najukusnijeg sremskog kolača. Nezaobilazni deo ove manifestacije bilo je i takmičenje u pripremanju najboljeg pilećeg paprikaša.\nPrethodni tekstVojvodina – novčani podsticaji za stočare 65 miliona dinara\nSledeći tekstSrpska sela i stočari propadaju- zašto?


FBI prikuplja dokaze napada u Mumbaiju - Klix.ba\nFBI prikuplja dokaze napada u Mumbaiju\n3.12.2008. u 21:45\nAmerički državni tužilac Michael Mukasey izjavio je danas da agenti Saveznog istražnog biroa (FBI) sa indijskom policijom prikupljaju dokaze o napadu ekstremista u indijskom finansijskom centru Mumbaiju, u kojima su poginule 183 osobe.\n"FBI ispituje svaki dokaz do kojeg može doći", dodao je novinarima Mukasey u Ministarstvu pravde.\nFBI je dio istražnog tima o tim prošlosedmičnim napadima, rekli su i drugi američki zvaničnici.\nMukasey je izjavio da smatra da SAD "ima jurisdikciju u slučajevima nasilja nad Amerikancima u vezi s aktima terorizma".\nU terorističkim napadima u Mumbaiju poginulo je šest Amerikanaca, podsjetio je Reuters.\nMukasey je dodao da još nema dovoljno pojedinosti da bi rekao da li će neka optužnica u dogledno vrijeme biti podignuta u SAD.\nNa pitanje o poukama koje su izvučene iz onoga što se dogodilo u Indiji, Mukasey je istakao potrebu da se prikupe najpouzdaniji obavještajni podaci o tome gdje bi napadi mogli da se dogode i da se poveća sigurnost na odgovarajući način.\nIndija tvrdi da su bezmalo svi, ako ne i svi napadači bili iz Pakistana, uključujući jedinog preživjelog među njima, prenio je Reuters.\nIstražitelji su saopćili da su napade izveli ekstremisti koje je obučila pakistanska grupa Lashkar-e-Taiba, okrivljena i za napad na indijski parlament 2001. godine.\nJedan visoki zvaničnik Pentagona je jučer izjavio da dosta toga ukazuje da je za napade u Mumbaiju odgovorna "grupa koja je djelimično, ili u potpunosti, locirana na teritoriji Pakistana".


Pre nešto više od 5 godina nastao je internet portal MaturskiRadovi.net - Magistarski - Seminarski sa idejom da pomogne svim maturantima, studentima, diplomcima i apsolventima da što kvalitetnije urade svoje samostalne radove. Sakupili smo preko 10.000 gotovih radova, iz svih škola, fakulteta, sa svih smerova i stručnih studija, obilje kvalitetnog materijala i korisnih informacija. Naš cilj je da Vam maksimalno olakšamo izradu radova, pružanjem smernica za izradu, upućivanjem na izvore relevantnih informacija i izradom preliminarnih nacrta radova.\nPodrazumeva se da je cilj svakog studenta da preda profesoru samostalan, autorski rad. Na internetu možete pronaći obilje materijala na svaku temu, ali je najveći problem filtriranje relevantnih i upotrebljivih informacija, proveravanje porekla informacija kao i oblikovanje istih za konkretnu upotrebu pri izradi radova. Često, zadati rokovi za izradu radova su previše kratki. Zato smo mi tu, da vam pružimo podršku i pomoć pri izradi seminarskih radova, diplomskih, maturskih, master, eseja, lektira, i svih ostalih tipova radova. Seminarski radovi, diplomski radovi, master rad...bilo koja tema je za nas izazov...\nBez obzira šta vam je potrebno, mi smo tu za vas! Prevod materijala sa stranih jezika ili na bilo koji strani jezik, prekucavanje materijala, izrada radova svih vrsta, seminarskih, maturskih, diplomskih, master radova, eseja, tutorijala... Naš tim MaturskiRadovi.NET je sastavljen od strucnjaka svih oblasti, magistara, inženjera, doktora, spremnih da i u najkraćem roku pripreme i najteže radove.\nIzrađujemo pomoćne materijale namenjene kao pomoć pri izradi Vašeg originalnog rada. Bavimo se i pripremom materijala i tekstova iz postojeće literature, na našem ili stranim jezicima, koji brojnim studentima predstavljaju dragocenu pomoć za izradu autorskih radova. Naručeni materijali pripremaju se prema Vašim tehnickim uputstvima.\nSadržina svakog teksta se obrađuje isključivo iz poznate i priznate štampane literature (stručnih clanaka, istraživanja...). Naš cilj je da omogućimo studentima svih oblasti i svih nivoa da pri izradi svog originalnog rada dobiju korektnu i stručnu pomoć u pronalaženju adekvatnih izvora i materijala. Svaki tekst koji se nalazi u našoj zbirci tekstova, predstavlja privatno, autorsko i intelektualno vlasništvo i bez dozvole autora ne sme se distribuirati, kopirati ili upotrebljavati na način koji nije dozvoljen Zakonom o autorskim pravima. Naše tekstove koristite kao pomoć pri izradi Vašeg kvalitetnog i originalnog rada.


Rada Manojlović proslavila rođendan u bolnici (Foto) - Muzika - Region - Vesti - Svet Plus\nRada Manojlović proslavila rođendan u bolnici (Foto)\nPopularna pevačica Radmila Manojlović proslavila je svoj 28. rođendan u poseti svojoj sestri Mariji u bolnici u Požarevcu, gde je bila operisana.\n10:49 29. AVG 2013.\nNaime, Radina rođena sestra Marija, dva dana pre pevačicinog rođendana, u požarevačkom zdravstvenom centru operisana je od slepog creva, pa je Rada na svoj rođendan rešila da joj dođe u posetu. Kao prava slavljenica donela je tortu kako bi počastila i osoblje bolnice.\n"Rođendan sam provela s doktorima i medicinskim sestrama. Na moju veliku radost i sreću, sestra mi je dobro pa smo zato imali dvostruko slavlje", rekla je Rada u intervjuu.\nMarija će ovih dana napustiti bolnicu, a Rada će gledati da što više vremena provede pored nje. Inače, veče pre rođendana nastupala je u jednoj diskoteci u Cirihu, gde su joj priredili iznenađenje posle ponoći i izneli tortu, doneli joj poklone i tako joj napravili veoma simpatično iznenađenje.\nrada manojlovicrada manojlovićradmila manojlovicradmila manojlović


KBS, ipak, neće čuvati srpske spomenike\nTema: KBS, ipak, neće čuvati srpske spomenike\n14. februar 2010. 12:41 > 12:46\nKulturno-istorijske spomenike na Kosovu i Metohiji neće čuvati Kosovske bezbednosne snage (KBS), jer to nije njihova misija, već će to i ubuduće činiti Kfor, rekao je Tanjugu komandant Kfora Markus Bentler.\nBentler je naveo da je u perspektivi da taj posao, posle opsežnih priprema, preuzmu Kosovske policijske snage (KPS).\nSpomenike neće čuvati KBS jer to nije njihova misija, rekao je on i objasnio da je reč o bezbednosnoj misiji lako naoružanoj i zaduženoj za deminiranje, gašenja požara, uklanjanje opasnih materijala, pretraga i spasavanje. "Oni nisu tu da bilo šta čuvaju i štite i to svima mora biti jasno", rekao je Bentler koji je informacije o tome da će KBS čuvati spomenike nazvao spekulacijama.\nPripadnici KPS-a, koji budu određeni za čuvanje kulturno-istorijskih spomenika, biće iz različitih iz različitih etničkih zajednica uključujući i Srbe, rekao je Bentler.\nOn je kazao da Kfor ima "zdravu, zrelu i profesionalnu saradnju" sa Vojskom Srbije sa kojom ima redovne kontakte.\n"Redovno se sastajemo povodom rešavanja pitanja uz administratvnu liniju, razgovaramo o tehničkim pitanjima i mogućnostima poboljšanja te saradnje", rekao je komandant Kfora.\nGovoreći o srpskim institucijama na Kosmetu, nemački general je naveo da je to političko pitanje u koje se Kfor neće mešati, a ako to bude neophodno, onda će to činiti indirektno.\n"Kfor je nepristrasna misija, mi smo ovde po Rezoluciji 1244 UN, statusno smo neutralni i ne bavimo se političkim pitanjima koja se moraju rešavati politčkim putem", rekao je Bentler.\nOn je ocenio da je bezbednosna situacija na Kosovu stabilna i da je u poslednjih deset godina dosta toga je urađeno, što je, smatra on, veliki uspeh za sve.\n"Mislim da se možemo nadati boljitku u budućnosti, pratićemo situaciju, koncentrisaćemo se i na sever, a ono što ja mogu da kažem jeste da Kfor svoj posao shvata vrlo ozbiljno", poručio je Bentler.\nOn je podsetio da na Kosovu trenutno ima 10.000 Kforovih vojnika od kojih je njih 2.000 stacionirano na severu pokrajine. Bentler nije mogao da kaže kada se može očekivati sledeće osetljivije smenjenje broja vojnika Kfora na Kosovu, ali je dodao da će Kfor tu biti dok bude potrebno.\nJos jedan uspeh diplomatije Vucka Jermica...\nOpel ipak neće kupiti Rusi\nPoslednja poruka: 05.09.2009., 07:16


Upravni sud poništio odluku MUP-a kojom je Dumanović dobio otkaz u policiji - Politički.rs\n“Usled apsolutne zastarelosti disciplinske odgovornosti, Ministarstvo unutrašnjih poslova je takođe u obavezi da zaustavi svaki dalji progon Dumanovića”, rekao je Todorić.\n“Još jednom je dokazano da su otkazi uručeni nelegalno i da se zakon u slučaju Milana Dumanovića krši već pet godina”, kazao je Todorić.\nDumanović je izjavio da je sada “ogoljeno jasno da se radi o političkom progonu”.\n“Sve vreme govorimo da se radilo o čišćenju Uprave kriminalističke policije, jednog od najvažnijih odeljenja policije u borbi protiv kriminala, od poštenih policajaca. To je sprovodila (bivša državna sekretarka MUP-a) Dijana Hrkalović direktno po nalogu (predsednika Srbije) Aleksandra Vučića”, naglasio je Dumanović.\nGašić je tužio Dumanovića nakon gostovanja u emisiji “Utisak nedelje”, kada su izneta “saznanja da su Srpska napredna stranka (SNS) i političke strukture u BIA umešane u trgovinu narkoticima”.\n“Sud ovim odlukama praktično potvrđuje da je SNS umešana u kriminalne radnje u Srbiji”, kazao je Dumanović.\nTagged: MILAN DUMANOVIĆ


Novalić: Imamo vanrednu situaciju, podsjeća na 16. mart 2020. - Virus korona - BiH\nFoto: Fena / Arhiva | Novalić: Imamo vanrednu situaciju, podsjeća na 16. mart 2020.\nMirsada Lingo Demirović 05.03.2021 12:05\nSARAJEVO - Fadil Novalić, premijer Federacije BiH, rekao je da FBiH ima vanrednu situaciju, povećan je broj zaraženih i ne znaju šta će se desiti.\n"Raspravljali smo šta dalje, o epidemiološkim mjerama i o vakcinama", kazao je Novalić, dodavši da ova situacija podsjeća na onu 16. marta prošle godine kada su se sastali svi premijeri u kantonima FBiH.\n"Mnogo kolega je zaraženo koronom i smatram da mora postojati adekvatnija reakcija svih nivoa vlasti u FBiH. Vi mora da znate da neke zemlje u svijetu s neuporedivo manjim brojem oboljelih imaju oštrije mjere. Neophodno je reagirati jer ne znam gdje će pacijenti koji su oboljeli, a svaki dan nas bombarduju novim sojevima koji su opasniji za ljude. Upozorenja prema građanima moraju biti oštrija i efikasnija", rekao je Kacila.\nŠto se tiče nabavke vakcine Kacila kaže da je realno da danas FBiH nema vakcinu.\n"Slika je konfuzna, ne zna se ko je odgovoran. Država nije uradila posao i ne treba da čekamo da to uradi neko ko neće i ko je nesposoban i smatram da je neophodno da se formra tijelo koje će to uraditi. Ljekar sam i svakodnevno se susrećem s ovim problemima", kazao je Kacila.\nGoran Čerkez, iz Kriznog štaba FBiH, rekao je da je danas situacija dramatična i da se svi maksimalno moramo uozbiljiti, jer nastavak nas vodi do situacija koje su se dešavale u Španiji i Italiji.\n"Žao mi je što smo došli u sitaciju da o tome govorimo. Moram reći da trenutnu epidemiološku situaciju ne možemo povezivati s vakcinacijom i to se vidi iz procesa u Srbiji, koja je najviše vakcinisala, a doživljava četvrti val", kazao je Čerkez i dodao da je kod nabavke vakcina zakazao jedini nadležni organ, a to je država.\nDodao je da je važno učiniti sve kako bi se zaštitio zdravstveni sistem.\n"Limitirano je snabdijevanje kiseonikom, limitiran je broj profesionalaca. Vidjećete da je situacija ispred domova zdravlja haotična", kazao je Čerkez, te dodao da je zahtijvano da svi kantoni pojačaju testiranje.\n"Pozivamo sve građane, privredne subjekte da sprovode mjere koje su na snazi. Osmi mart je blizu nikakva slavlja, nikakvi skupovi ne dolaze u obzir. Lokdaun nam je na pragu ako ovako nastavimo", rekao je Čerkez.\nNovalić je rekao da postoji velika mogućnost da se, ukoliko nastavi rast, Federacija ide u lokdaun, ali to je zadnja opcija, naveo je.\nFederacija BiH će formirati ad hok tijelo koje će biti pri Ministarstvu zdravlja i koje će pokušati sve da se nabave vakcine.\nFadil Novalić FBiH covid Virus korona


Prezentirana analitička platforma sa 138 izvještaja iz sedam online registara Ureda za borbu protiv korupcije KS – TVSA.BA\nČetvrtak, 28 Oktobra, 2021 11:17\nNaslovna/Vijesti/Sarajevo/Prezentirana analitička platforma sa 138 izvještaja iz sedam online registara Ureda za borbu protiv korupcije KS\nUspostavljeni registri sadrže podatke o imenovanim i zaposlenim licima, imovini nosilaca javnih funkcija, javnim nabavkama koje provode institucije KS, transferima neprofitnim organizacijama i pojedincima iz Budžeta KS, te podsticajima poljoprivredi i poticajima razvoju male privrede u Kantonu Sarajevo. Pored navedenih podataka, Ured je nakon današnje prezentacije u funkciju pustio pomenutu analitičku platformu sa javno dostupnim analitičko-statističkim pokazateljima. Kako je istakao Kafedžić, cilj ove platforme je javno praćenje ključnih procesa u Kantonu Sarajevo, kao što su zapošljavanje, imenovanja, javne nabavke, dodjela sredstva kroz transfere, poticaje i podsticaje poljoprivredi, odnosno maloj privredi.\nNaglasio je i kako se radi se o referentnim podacima, jer ih unose direktno institucije KS, te su za iste upravo one odgovorne u smislu njihove tačnosti i blagovremenosti. Potcrtao je i kako je ova analitička platforma potpuno nezavisna, te da Ured nema uticaj na podatke, jer se podaci na web-u direktno preuzimaju iz postojećeg Informacionog sistema.\nDodao je kako je izuzetno širok spektar analitičkih mogućnosti, komparacija i drugih informacija koje su važni alati za novinare, istraživače i nevladine organizacije. “Punu vrijednost i smisao ova analitika će dobiti kroz vrijeme, jer omogućava i arhiviranje podataka kroz duži vremenski period”, zaključio je Kafedžić te iskazao očekivanja vezana za veći angažman javnosti, kao i za njenu snažniju korektivnu ulogu.\nPrezentaciji su prisustvovali savjetnik za borbu protiv korupcije u ovom kantonalnom Uredu i predstavnik Ambasade Sjedinjenih Američkih Država u Bosni i Hercegovini Erik Larson, te predstavnica Misije OSCE-a u našoj zemlji Samra Ramić. Podsjećamo da je upravo, uz pomoć i podršku Američke ambasade i Misije OSCE-a Ured ranije uspostavio online registre koji obuhvataju podatke koji se odnose na javni sektor Kantona Sarajevo i koji su javno dostupni široj javnosti putem web stranice: https://www.anticorrupiks.com


Srbiji na poklon četiri "miga-29" od Belorusije\nBEOGRAD - Ministar odbrane Aleksandar Vulin izjavio je da je Belorusija poklonila Srbiji četiri "miga-29" koji će biti remontovani i modernizovani po istom modelu kao i šest aviona dobijenih od Ruske Federacije.\n"Kao polog dogovora predsednika Vučića i predsednika Lukašenka, Belorusija nam je donirala avione i veoma smo zahvalni zbog toga", rekao je Vulin u intervjuu za "Politiku" povodom Dana vojske.\nKako je rekao do idućeg Dana vojske imaćemo eskadrilu modernizovanih "migova-29", stići će prvi helikopteri "H-145M", a veruje da ćemo biti jači i za "Mi-35", kao i za brojno naoružanje iz naše proizvodnje.\nVulin dodaje i da se samohodne haubice "nora 552" nalaze u završnoj fazi ispitivanja u Tehničkom opitnom centru i da očekuje veoma brzo njihov prijem u naoružanje naše vojske.\n"To govori da je naša odbrambena industrija veoma uspešna i da su naši proizvodi veoma traženi na svim tržištima, bilo da je reč o arapskim zemlja, zemljama članicama EU pa i brojnim članicama NATO, ali i članicama ODKB", rekao je Vulin.\n"Ništa ne može da uđe u naš prostor a da mi to ne primetimo i u skladu sa procenjenim stepenom opasnosti reagujemo", rekao je on.\n"Budno pratimo svaki pokušaj destabilizacije Kosova i Metohije, a posebno pokušaj preuzimanja severa pokrajine silom" naglasio je on.\n"Mi smo vojno neutralna zemlja i tako ćemo se ponašati u vremenu pred nama", zaključio je Vulin.\n« Plenković: Vlada Hrvatske jasno osuđuje zločine u Jasenovcu SRPSKO-ARAPSKA POSLA Kako su izgledali poslovi tada državne kompanije JAT sa strateškim partnerom iz UAE Etihadom - Er Srbija iznajmljen avion plaćala 1, 3 miliona dolara mesečno »


Beta 16. oktobra 2020. 20:10\nZaraćene strane u Jemenu razmenile su danas najviše zarobljenika od početka izbijanja sukoba, uz posredovanje Ujedinjenih nacija, što bi moglo da pokrene prekinute mirovne pregovore u zemlji posle više od pet godina gradjanskog rata, saopštili su zvaničnici.\nOslobadjanje zatvorenika koje je počelo ove nedelje predstavlja napredak u sprovodjenju dugo očekivanog sporazuma jemenskih pobunjenika Hutija, koje podržava Iran, i vlade Jemena koju podržava koalicija koju predvodi Saudijska Arabija.\nMeđunarodni pritisak na stranke je bio da okončaju rat, koji je ubio hiljade civila i pokrenuo najgoru humanitarnu krizu na svetu.\n„Srećni smo da je ova operacija uspešno završena, bez obzira na to koliko je izazovno bilo njeno sprovodjenje“ , rekla je portparolka Medjunarodnog komiteta Crvenog krsta u Jemenu, koji je nadgledao razmenu.\nOna je izrazila je nadu da će to pomoći zaraćenim stranama da prevazidju nepoverenje i ponovo pokrenu pregovore kako bi se „završila patnja miliona Jemenaca“.\nNekoliko aviona koji su prevezli ukupno 352 oslobodjena zatvorenika sletelo je danas u Sanu, glavni grad Jemena koji je pod kontrolom pobunjenika, i južni lučki grad Aden, sedište medjunarodno priznate vlade, saopštio je Crveni krst.\nTokom dvodnevne razmene 1. 056 zatvorenika vratilo se kućama.


ZAKON O PRIVREMENOM UREĐIVANJU OSNOVICA ZA OBRAČUN I ISPLATU PLATA, ODNOSNO ZARADA I DRUGIH STALNIH PRIMANJA KOD KORISNIKA JAVNIH SREDSTAVA: Sindikat "Nezavisnost" pokreće inicijativu za stavljanje Zakona van snage\nSocijalno-ekonomski savet (SES) učestvovaće u izradi zakona, a neće, kao do sada davati samo mišljenje, rekao je predsedavajući tog tela Miloš Nenezić.\nOn je rekao da su se "dešavali česti konflikti zbog neslaganja sa sadržajem zakona jer SES nije učestvovao u njihovoj pripremi".\nSavet je osnovan 2004. godine kao nezavisno telo koga čine predstavnici Vlade Srbije, reprezentativnih udruženja poslodavaca i predstavnici sindikata.\n"Sa predstavnicima vlade dogovorili smo i da se osnuju socijalno-ekonomski saveti na lokalnom nivou jer je do sada registrovano samo 18, ali ne funkcionišu svi", rekao je Nenezić koji je i predsednik Unije poslodavaca Srbije.\nDodao je da će se ojačati rad postojećih saveta i da je dogovoreno da im se obezbede bolji uslovi za rad.\nPotpredsednik Veća Saveza samostalnih sindikata Srbije Duško Vuković rekao je da su članovi SES-a "ohrabreni činjenicom da je na sednici, pored ministra za rad, zapošljavanje boračka i socijalna pitanja Zorana Đorđevića bio i ministar finansija Siniša Mali, čime su dali značaj SES-u".\n"Ministar finansija je obećao da će SES ubuduće učestvovati u izradi budžeta, već za sledeću godinu, kao i drugih zakona iz nadležnosti tog ministarstva", rekao je Vuković.\nPredsednik Ujedinjenih granskih sindikata "Nezavisnost" Zoran Stojiljković rekao je da bi SES i njegove radne grupe do kraja godine trebalo da učestvuju u izradi oko 40 zakona.\nOn je rekao da je UGS "Nezavisnost" informisao članove vlade da će pokrenuti inicijativu za stavljanje van snage Zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava ("Sl. glasnik RS", br. 116/2014 - dalje: Zakon).\nTaj Zakon je donet 2014. godine i "zabranjuje" povećanje plata u komunalnim preduzećima, organizacijama socijalnog osiguranja, agencijama i drugim ustanovama koje se finansiraju iz budžeta.\nStojiljković je rekao da više nema razloga za zaustavljanje rasta njihovih plata jer je budžet uravnotežen.\n"Javno preduzeće "Pošta Srbije" posluje profitabilno, ali nije dozvoljeno povećanje plata, čak ni kada padaju kao sada, iako se ne zapošljavaju novi radnici", rekao je Stojiljković.\nDodao je da taj Zakon ne omogućava povećanje plata ni u Radio-televiziji Srbije (RTS) iako nije isključivi korisnik javnih sredstava, već se finansira i od taksi koje plaćaju građani.\nNa pitanje zašto se zalaže za povećanje plata selektivno, samo u javnom sektoru, iako su više nego u privredi, Stojiljković je rekao da u "realnom sektoru imaju verovatno i veće plate jer se deo isplaćuje u kešu na ruke".\nČlan SES-a Nebojša Atanacković rekao je da nije tačno da su plate u privredi veće nego u javnom sektoru i da zarade treba da rastu srazmerno rastu bruto domaćeg proizvoda (BDP), a ne da se administrativno povećavaju.


Garić: Priština je dobila lažni osećaj moći – Čivijaš Radio Šabac\nGarić: Priština je dobila lažni osećaj moći\nin Featured, Kosovo, KOSOVO I METOHIJA, Srbija, VESTI\nGlavni urednik Kosovo onlajna Miloš Garić izjavio je da su ekstremni Albanci na Kosovu, zbog trenutnih dešavanja povodom krize u Ukrajini, kao “privezak NATO pakta dobili lažni osećaj moći” i da misle da mogu da dele lekcije Beogradu i pokreću nove kampanje protiv Srbije i Srba.\nGarić je rekao da to što sada rade Albanci na Kosovu vodi u nešto što može da bude opasno u periodu ispred nas, jer pokušavaju da zloupotrebe situaciju ne bi li napravili korist za sebe, pre svega da izdejstvuju članstvo u NATO, što je trenutno “hit tema” u Prištini.\n– Oni hoće da naprave dodatni pritisak na Srbe i stvore tenziju, a za to optužuju Srbiju falsifikujući priču. Imali smo prethodnih dana više pokazatelja kako albanski političari i ekstremni deo njihovog društva pokušavaju to da urade, prekopavanje puteva, rušenje nadgrobnih spomenika, za šta su juče čak optužili Srbe i nas sa Kosovo onlajn jer smo preneli tu vest – rekao je Garić.\nGovoreći o učestalim napadima pojedinih albanskih medija na Kosovo onlajn, Garić je rekao da je portal postao problem jer prenosi sve što se dešava na Kosovu, a što Albanci možda hoće da sakriju.\n– Mi sve što se dešava puštamo odmah, i zato smo problem – rekao je Garić.\nIstakao je da Albanci za rušenje srpskih nadgrobnih spomenika pokušavaju da optuže Srbe.\n– Nema reči kojima bi se takva anticivilizacijska stvar opisala. Oni pokušavaju da fabrikuju realnost. Evo uhapsili su tri čoveka koji su kupili ambleme OVK i optužili ih za terorizam. Tako se izaziva incidentna klima na Kosovu – rekao je Garić.\nDodaje da Albanci na Kosovu otvoreno pokazuju da bez podrške NATO i SAD nemaju nikakvu budućnost.\n– Postoji i doza straha kod njih, jer je jasno da ako bi došlo do nereda da bi bila mogućnost da Srbija reaguje i zaštiti svoj narod. Zato su aktuelni ti njihovi sve jači pokušaji da se svrstaju uz NATO i uz Ameriku. Imaćemo napetu situaciju na Kosovu, Srbi treba da budu hladnokrvni i da ne nasedaju. Sa druge strane treba da budu spremni na sve što može da dođe, ne možemo da isključimo ništa – rekao je Garić.


NOVI SAD – Lokalne samouprave Novog Sada, Zrenjanina i Subotice nakon rekonstrukcije i upodobljavanja sprovedenih u protekle dve godine ne da nisu stabilizovale komunalni sektor i svoje privredne ambijente već je on i u drastično gorem položaju.\nNafte za još deceniju a onda razlaz\nNOVI SAD – Prema podacima Agencije za privredne registre, objavljenim 7. maja u listu „Blic“, Naftna industrija Srbije a. d., sa preko 50 milijardi dinara neto dobiti, ubedljivo je najuspešnija kompanija u 2013. godini u Srbiji.\nNOVI SAD – Liga socijaldemokrata Vojvodine jasno je poručila u više navrata da će prilikom donošenja novog ustava insistirati da u njega bude uneta odredba o zabrani prodaje poljoprivrednog zemljišta strancima.\nOvako izgleda Vojvodina danas: Čitav jedan grad prima socijalnu pomoć\nNOVI SAD –Treću godinu zaredom Vojvodina, koja je u vreme pune autonomije do 1988. godine po standardu i stepenu razvoja prednjačila nad ostatkom nekadašnje Jugoslavije, rame uz rame sa Slovenijom i Hrvatskom, svrstana je u nedovoljno razvijene regione u Srbiji, a jedini razvijeni jeste – Beogr...\nNOVI SAD – Dugogodišnje ponižavanje vojvođanskih institucija u proteklih godinu i po dana nastavljeno je i ubrzano. Vođena je prava kampanja u kojoj su kriminalizovane pokrajinske institucije, Ustavni sud je osporio najpre veći deo Zakona o nadležnostima, a zatim i Statut Vojvodine.


Republika / DRAGAŠ: Vučić usamljen, iako zagovara jedino realno rešenje\nOn navodi da se razgraničenje Srba i Albanaca na Kosovu bazira se na kompromisu dve strane.\n- To nije rešenje nametnuto spolja, kakva su bila sva dosadašnja, i u tome je najveća snaga ovakvog rešenja, koje garantuje dugotrajan mir i stabilnost - ističe Dragaš i dodaje da je ovo za Srbiju daleko od idealnog rešenja, ali da pruža maksimum koji je u ovom momentu moguće postići.\n- To je ono za šta se bori predsednik Vučić, čija je pozicija i u Srbiji i u međunarodnim okvirima zbog toga veoma teška. S jedne strane, domaća javnost, a naročito opozicione partije, Srpska pravoslavna crkva i neki uticajni intelektualci odbijaju rešenje o razgraničenju i traže nemoguće jer ne učestvuju u pregovaračkom procesu i ne osećaju nikakvu odgovornost za rešenje kosovskog pitanja, čekajući da neko drugi to uradi umesto njih - navodi direktor Međunarodnog instituta za bezbednost.\nObjašnjava i da, sa druge strane, najuticajnije zemlje Zapada, a pre svega Nemačka, i same ne doprinose postizanju kompromisa tako što insistiraju na nepromenjivosti granica Kosova.\n- Predsednik Vučić je, dakle, u izuzetno teškoj poziciji, stešnjen između dela domaće javnosti i jakih međunarodnih faktora, da isposluje istorijski kompromis sa Albancima i da na taj način stavi tačku na najteži i najkomplikovaniji konflikt na Balkanu. Uveren sam, ipak, da neće odustati od te borbe, jer se čvrsto zalaže za jedino realno i pragmatično rešenje, koje će Srbiju ostaviti čistog obraza, uprkos nizu katastrofalnih poteza koje su ranije vlasti decenijama činile u vezi sa Kosovom - poručuje Orhan Dragaš.\nSrbija Aleksandar Vučić Kosovo Kosmet Orhan Dragaš


Beta 13. marta 2018. 15:40\nPredsednik Pokreta slobodnih gradjana (PSG) Saša Janković izjavio je danas da je cilj PSG da ojača savez napravljen za nedavne beogradske izbore, i da s novim opozicionim organizacijama, grupama i pojedincima iz cele Srbije ponudi alternativu za „put države posle Aleksandra Vučića“.\nJanković je na konferenciji za novinare rekao da su demokratski opredeljeni birači na martovskim izborima u Beogradu „stavili tačku na epohu izneverenih očekivanja“ i „stvorili novu političku scenu“.\nOcenio je da tu „scenu“ čine Srpska napredna stranka i Socijalistička partija Srbije – s jedne strane, a s druge su PSG i političke organizacije demokratske gradjanske orijentacije koje su prošle cenzus. U to je ubrojao okupljene oko Dragana Djilasa, Narodnu stranku i organizaciju oko Aleksandra Šapića.\n„Nova politička scena je šansa i obaveza da opozicija konačno prestane da se bavi sobom i počne da se bavi Srbijom – okončanjem despotskog režima i demokratizacijom države i društva… Naš cilj je da ojačamo savez s beogradskih izbora novim opozicionim organizacijama, grupama i pojedincima demokratske orijentacije iz cele Srbije, bez ideje o liderstvu, već iskrenim udruživanjem kako bismo ponudili alternativu za put države posle Vučića“, dodao je on.\nU saopštenju PSG se navodi da je Janković rekao da su beogradski izbori pokazali da predsednik SNS Aleksandar Vučić i njegova lista „nemaju veliku suštinsku podršku“ jer su pobedu ostvarili „uz veliku kradju, medijski linč i kupovinu glasova“.\n„Ono što imaju je do detalja razradjena piramidalna šemu nasilja i matematičke, odnosno spekulativne pobede na izborima“, naveo je Janković.\nDodao je da će odbornička grupa PSG u Skupštini Beograda pokušati da bude najbolja i da gradjanima pokaže kako bi mogao da izgleda Beograd i Srbija kada ne bi bili vodjeni „kriminalno-šizofrenom politikom“, već kada bi se gradile institucije, vrednosti, prosvećeno društvo koje poštuje različitosti, bez nasilja i konfliktne atmosfere, a suzbijali kriminal i korupcija.\n„Spremamo se za naredne izbore, jer je pretpostavka da će parlamentarni biti raspisani do kraja ove godine, kako bi se iskoristio i poslednji prostor i vreme u kom Evropa i svet žmure na kršenje demokratije i svih prava u Srbiji. Ne možemo isključiti mogućnost bojkota, ali to je poslednja opcija koja dolazi u obzir ukoliko izborni uslovi ne budu bili iole prihvatljivi“, rekao je Janković.


RTV\t04.09.2017 09:07\n"Novi zakon o rodnoj ravnopravnosti predviđa više slobode građanima i građankama Srbije i ulazi u sve segmente života", kaže predsednica koordinacionog tela za ravnopravnost polova Zorana Mihajlović. Zakon je važan, jer prvi put uvodi tu oblast u okvire sistema.\nNovi zakon o rodnoj ravnopravnosti "ulazi u sve pore naših života, menja dosadašnji način života, trese učmalost i donosi nova pravila kojima će građani i građanke imati više slobode", rekla je predsednica Koordinacionog tela za rodnu ravnopravnost Zorana Mihajlović u autorskom tekstu za Večernje novosti.\nIz ugla poslovnih žena, Zakon o rodnoj ravnopravnosti važno je usvojiti pre svega zato što bi se ta tema prvi put uvela u sistemske okvire i postala obavezujuća, ističu u Udruženju poslovnih žena Srbije.\n"Da im se ne bi desilo da po povratku na posao dobiju otkaz ili na drugi način da budu dezavuisane. Takvi slučajevi su medijski propraćeni ali nije postojala zakonska sankcija za takvu situaciju kada se žena vrati na posao i onda joj se uruči otkaz", kaže predsednica Udruženja poslovnih žena Srbije Sanja Popović Pantić.\nZakon o rodnoj ravnopravnosti reguliše mnoge probleme koje žene imaju u tom domenu, a pogotovo žene koje su žrtve nasilja i jedna od najugroženijih kategorija, kaže koorodinatorka Sigurne kuće u Beogradu Vesna Stanojević.\n"Da se to nasilje prepozna onoliko brzo i hitno koliko je to sad predvideo ovaj novi zakon protiv porodičnog nasilja da bi prosto, da bi imali vezu i stvorili neku situaciju gde će žene i da se osećaju bolje i da prosto znaju da su zakoni na njihovoj strani", kaže Stanojević.\nNovi Zakon o rodnoj ravnopravnosti, pisan je dve godine i uskoro bi trebalo da se nađe pred sednicom Vlade Srbije, koja bi ga potom uputila u skupštinsku proceduru na usvajanje.


Federalna.ba, 11.10.2013 – Info sesija o LGBT temama – Sarajevski Otvoreni Centar\nFederalna.ba, 11.10.2013 – Info sesija o LGBT temama\nU Sarajevu je održana info sesija o LGBT temama. To je ove godine sedmi skup ovakve vrste, a propituju se LGBT teme kroz teoriju, praksu i aktivizam.\nU organizaciji Sarajevskog otvorenog centra i Internewsa održana je info sesija za medije. Sedma u nizu, od ukupno osam planiranih za ovu godinu, održana je s ciljem upoznavanja medija s korektnim načinom izvještavanja o LGBT temama.\n“Cilj ovih info sesija je da omogućimo novinarima i novinarkama na jednom mjestu da postave sva ona pitanja koja ih interesuju a vezana su za LGBT zajednicu”, kazala je Lejla Huremović, koordinatorica Sarajevskog otvorenog centra.\nOrganizatori su iskazali zadovoljstvo pozitivnim pomacima primijećenim u medijskom izvještavanju o ovim temama, a u okviru sedme sesije govorilo se o korištenju umjetnosti i kulture, kao legitimnih aktivističkih metoda propitivanja ustaljenih društvenih normi.\n“Polazimo od nekakve premise da je homofobija u društvu naslijeđena od strane patrijarhata, religije, bilo kojeg društvenog naslijeđa, koje nosimo od najmlađih dana i da se reedukacija i širenje vlastite svijesti da bismo svi mogli živjeti vlastite identitete se po nama najlakše radi kroz umjetnost”, izjavio je Zvonimir Dobrović, umjetnički direktor Queer Zagreb sezone.\nIako je umjetnost u današnjem neoliberalnom društvu marginalizirana, ona je ipak važan segment u izgradnji identiteta. Da bi umjetnost u tom smislu bila relevantna nužno je da bude apstrahirana, odnosno ona se ne može bazirati isključivo na određenom identitetu, zaključeno je na sesiji.\naktivizaminfo sesijalgbt pravaoktobar 2013umjetnost


Izvor: Vostok.rs, 07.Mar.2021, 15:52\nMuzičar Aleksandar Sanja Ilić preminuo je od posledica kovida 19, prenosi RTS. Ilić je rođen u Beogradu 27. marta 1951. godine, a osim toga što je bio uspešan kompozitor, po obrazovanju je bio arhitekta. Kao mladić je nastupao u grupi „Vragolani", a zatim u grupi „San". Njegova pesma Halo, halo u izvođenju grupe „Aske" predstavljala je Jugoslaviju na takmičenju za pesmu Evrovizije 1982. godine. Dve godine kasnije, Dado Topić i Slađana Milošević sa velikim uspehom snimaju njegovu kompoziciju Princeza koja je postala i ostala hit. Grupu „Balkanika" osnovao je 1998. godine, sa kojom organizuje i prvi koncert u junu 2000. godine. Sa „Balkanikom" je nastupao na koncertima širom sveta, sa kojom je i 2018. godine predstavljao Srbiju na takmičenju za pesmu Evrovizije 2018. godine. Sa pesmom Nova deca, grupa je ušla u finale takmičenja u Lisabonu. Sanja je pisao i muziku za filmove i serije, među kojima su Vukovar, jedna priča i Selo gori a baba se češlja. Izdao je više muzičkih albuma: Delta project (Sanja i Sloba, 1987), Plava ptica (Sanja Ilić, 1994), Balkan 2000 (Sanja Ilić i Balkanika, 1999), Balkan koncept (Sanja Ilić i Balkanika, 2004), Oda radosti (Pravac Evropa) (Sanja Ilić, 2006), Ceeepaj (Sanja Ilić i Balkanika, 2009).\nRTS: Kompozitor Aleksandar Sanja Ilić umro od posledica infekcije virusom korona\nIzvor: Beta, 07.Mar.2021\nKompozitor Aleksandar Sanja Ilić, frontmen grupe Balkanika, umro je u 70. godini od posledica infekcije virusom korona, prenela je danas Radio televizije Srbije (RTS). Rodjen je 1951. godine u Beogradu, a po obrazovanju je bio arhitekta. Autor je pesme "Halo, halo" koju je na takmičenju za Pesmu Evrovizije...\n15:48: Raspored sahrana za utorak, 13. april\n15:47: Hague prosecutors: Serbia’s wartime DB chiefs indictments prove...\n15:47: NOVA LINIJA SUBVENCIJA ZA POLJOPRIVREDNIKE Uskoro javni poziv\n15:46: Bogat program za Dane Beograda od 16. do 19. aprila, a za kraj pr...\n15:46: PRINC VILIJAM U DUBOKOJ ŽALOSTI ZA DEKOM FILIPOM: Nedostajće mi...\n15:45: Počeli zvanični razgovori misije MMF-a sa delegacijom Srbije\n15:44: BITKOIN PUCA NA NOVI REKORD Popularna kriptovaluta premašila 61....\n15:44: Svečano otvoren Islamski centar Gazilar


Produžen rok za legalizaciju - BGnekretnine blog\nLegalizacija, nelegalni objekti, republika srpska, rušenje objekata, Zakon o legalizaciji bespravne gradnje\nLegalizacija, Novosti 011 Jul 2018\nGradjanima koji do sada nisu podneli zahteve za legalizaciju bespravno izgrađenih objekata, uskoro će se pružiti nova prilika da "ozakone" svoje nekretnine. Naime u narednih nekoliko dana na snagu će stupiti novi Zakon o legalizaciji bespravne gradnje koji omogućava da se nekretnine legalizuju.\nPročitajte još - RS: Za rušenje čak 50.000 objekata\nInače od 2014. trajala je "Legalizacija na akciji", da bi građani po nižim cenama legalizovali svoje objekte. Ovom akcijom bilo je obuhvaćeno oko 85.000 bespravno izgrađenih objekata u Srpskoj, od čega je oko 20.000 na području Banjaluke.\nCENA OD 100 DO 2.000 KM\nVLADA Republoike Srpske je u protekle tri godine nudila građanima da 100 metara kvadratnih legalizuju za 100 maraka. Najviše novca je trebalo izdvojiti, a to je 2.000 KM, za objekte površine do 400 metara kvadratnih.


Вождовац-Партизан - Фудбалски клуб Вождовац - Football Club Voždovac - Page 3\nVoždovac-Partizan - Fudbalski klub Voždovac - Football Club Voždovac - Page 3\nPartizan je na jedvite jade uspeo da u 13. kolu JSL minimalnim rezultatom nadigra Voždovac i vrati se na vrh tabele. Trener domaćina Nenad Lalatović imao je zamerke na suđenje….\nŽurnal: Voždovac oštećen za penal protiv Partizana (VIDEO)\n(FOTO: N. Negovanović) Nisu u Voždovcu bili zadovoljni suđenjem glavnog arbitra iz Novog Sada Miodraga Gogića na meču protiv Partizana. Crno-beli su na kraju slavili sa 1:0, ali su Zmajevi sigurno oštećeni…\nTrener Voždovca Nenad Lalatović bio je veoma ljut nakon poraza od Partizana 1:0 na Vračaru rekavši da je penal u prvom minutu nadoknade, nakon igranja rukom Nemanje Petrovića, bio više…\nMondo: Trener Voždovca – Ne možemo protiv 12, 13, 17!!!\nNenad Lalatović besan na sudije posle poraza od Partizana (0:1). „Nisu nam svirana dva čista penala! Zato nam je fudbal tu gde jeste. Ne dozvoljavam da iko omalovažava igru mojih…\nUživo: Tekstualni prenos utakmice Voždovac – Partizan\nU utakmici 13. kola Jelen Super Lige na stadionu FK Obilića na Vračaru ekipa Voždovca dočekuje Partizan.\nDisciplinska komisija FSS kaznila FK Voždovac – utakmica s Partizanom bez prisustva publike\nDisciplinska komisija FSS posle suspenzije stadiona Crvene zvezde i Partizana, istu meru izrekla je i Voždovcu. Izabranici Nenada Lalatovića dočekaće u nedelju na svom terenu Partizan pred praznim tribinama. Voždovac je kažnjen…\nUlaznice za utakmicu 13. kola Jelen Super lige Srbije FK Voždovac – FK Partizan koja je na programu u nedelju 24.11.2013. u 13 časova na stadionu FK Obilić na Vračaru…\nOčekivanja kapitena Partizana Saše Ilića pred gostovanje Voždovcu\nPosle dve nedelje pauze zbog reprezentativnih obaveza, nastavlja se takmičenje u JSL. Pred fudbalerima Partizana je neugodan susret sa ekipom Voždovca na Vračaru. Kapiten crno-belih ističe da njegov tim radio…


Politika: Brnabić: Ne isključujem mogućnost sabotaže, svi blokovi ispali u jednom trenutku - BalkaniYUm.TV '); } //]]>\nBrnabić: Ne isključujem mogućnost sabotaže, svi blokovi ispali u jednom trenutku\nPremijerka Ana Brnabić izjavila je danas da ne isključuje mogućnost sabotaže u Termoelektrani „Nikola Tesla“ u Obrenovcu, jer je svih šest blokova ispalo iz pogona u jednom trenutku.\n„Svakako je nekompetentnost ili nestručnost u svakom smislu. A da li je bilo još nešto, meni se čini da je malo prevelika slučajnost da u jednom trenutku ispadne svih šest blokova, ali to je ta nestručnost, neshvatljiva za Elektroprivredu Srbije (EPS) koja ima ljude i inženjere koji rade decenijama“, rekla je Brnabić za TV Pink.\nPrema njenim rečima, kako god bilo, u slučaju da je neko nestručan postoje kontrolni mehanizmi i „za ne verovati“ je da je sve to podbacilo kod svih šest blokova.\n„Ima osnova da sve bezbednosne službe na tome rade. Nisam pobornik teorija zavera ali da ima nekih neverovatnih stvari – ima“, rekla je Brnabić.\nBrnabić: Rezolucija EP je politikanstvo\nBrnabić je odbacila najnoviju rezoluciju Evropskog parlamenta o Srbiji ocenivši njenu sadržinu kao „politikanstvo“.\nBrnabić je za televiziju Pink rekla da je sinoć pročitala tu rezoluciju.\n„To je politikanstvo“, rekla je ona.\nOcenila je i da su oni koji su glasali za tu rezoluciju pokazali licemerje, te podsetila da je neposredno pre te rezolucije Srbija u sklopu nastavka evropskih integracija otvorila klaster 4.\n„Poenta je pljunuti Srbiju, ako mogu tako da kažem, ne znam da li je politčki korektno ili nije ali to je poenta – uraditi šta god da se pljune Srbija, po bilo koju cenu i koliko god treba da pokažete vaše licemerje, nikakav problem“, rekla je ona.\nBrnabić je rekla da ta rezolucija ima „dve, tri, četiri stranice“, te navela da je izdvojila nekoliko stvari koje pokazuju to licemerje.\n„Oni oštro osuđuju kršenje osnovnih prava na mirne proteste. Ko je u Srbiji kršio pravo na mirne protreste? Pa čekajte da li smo mi u Francuskoj, u Nemačkoj, Belgiji, Luksemburgu…“, rekla je ona.\nZapitala je i ko je u Srbiji sprečavao proteste.\n„U Belgiji i u Luksemburgu ubiše demonstrante…što su ih tukli, hapsili po ulici, što su ih tuširali vodenim topovima po ovom vremenu, što su ih legitimisali“, zapitala je ona.\nNavela je primer Luksemburga, gde je tamnošnji premijer rekao da građani mogu da protestuju na ruti koju im odredi vlada i da neće smeti da je napuste, kao da će svi koji dođu na protest biti legitimisani.\n„To su prava na mirne proteste, to je evropska norma a kod nas izađe 100, 200, 300 ili 1.000 ljudi i blokira međunarodni putni pravac i polcija nšta ne uradi i kaže molim vas nemojte da sprečavate druge da se kreću“, rekla je ona.\nNavela je i da je potom Srbija dobila „od EP rezoluciju kojom se osuđue kršenje prava na mirne proteste“.\n„Šta da kažete na to, da li se vi šalite, da li je ovo skrivena kamera“, zapitala je ona.\nNavela je i da u toj rezoluciji piše da je „policija prkoračila svoja ovlašćenja“, ta zapitala o kojoj policiji se radi – luksembuškoj, belgijskoj ili brisleskoj.\n„Čija policija je prekorčaila ovlašćenja, …pošto našu nismo videli“, rekla je ona.\nBrnabić je navela i da se u toj rezoluciji, pod tačkom 7 osuđuje mural Ratku Mladiću u Beogradu.\n„Za tu rezoluciju je od 12 poslanika iz Hrvatske glasalo njih 11, jedan je bio uzdržan…i ozbiljno su zabrinuti za jedan mural“, rekla je ona.\nPokazala je u emisiji centar Zagreba sa murlom posvećenom Slobodanu Praljku, te ukazala da hrvatski parlamentarci to nisu osudili.\n„Digli su rukicu za rezoluciju u kojoj se osuđuje mural Mladiću koji niti je podigla niti oslikala država, niti imate ljude koji tamo nose sveće i cveće, niti ljude koji tamo nose srpske zastave“, rekla je ona.\nBrnabić je rekla i da je ta rezolucija praktično odgvor „nekih hrvatskih parlamentaraca i Viole fon Kramon na otvaranje četri poglavlja (u okviru Klastera 4)“.\n„Oni ne mogu da se pomire sa tim“, rekla je Brnabić.\nBrnabić je navela i da evroparlamentarci ćute na pretnje opozicionih poltičara vlastima u Srbiji, predsedniku Srbije i njoj lično.\n„Jeste pisano u Beogradu i tu postoje takve neverovatne stvari“, rekla je ona.\nPoslanici Evropskog parlamenta usvojili su rezoluciju o demokratiji u Srbiji, kojom se pored ostalog izražava velika zabrinutost zbog prinudnog rada, kršenja ljudskih prava i trafikinga oko 500 vijetnamskih radnika u kineskoj fabrici Linglong u Zrenjaninu.\nBrnabić odbacila kritike opozicije i Gorana Markovića\nBrnabić je odbacila kritike opozicije na usvajanje zakona i donošenje propisa bez javne rasprave i na nedostatak transparentnosti.\nBrnabić je za televiziju Pink rekla da te kritike dolaze od onih koji su nekada bili „delovi Demokratske stranke“.\nOna je rekla da je u vreme vlade Mirka Cvetkovića od 2008. do 2012, kada je predsednik države bio Boris Tadić, na javnoj raspravi bilo 15 odsto zakona koji su usvojeni.\n„Te javne rasprave su bile pet dana ili od 28. decemba do 3. januara ali i takvih je bilo 15 odsto“, rekla je ona i dodala da je tada 61 odsto zakona usvojeno po hitnoj proceduri, dok je sadašnja vlast usvojila na taj način četiri odsto zakona a javnu raspravu organizovala za 52,6 odsto zakona.\nBrnabić, koja je i funkcioner Srpske napredne stranke (SNS), odbacila je kritike reditelja Gorana Markovića u vezi sa situacijom u Srbiji.\nNavela je i da bi Marković, kada bi se napravila rang lista onih koji su od države dobili najviše novca „sigurno bio među prvih deset“.


Neočekivani Trampov tvit o Rusiji - 03.06.2019, Sputnik Srbija\nAmerički predsednik Donald Tramp je saopštio da ga je Rusija informisala da je povukla „većinu svojih ljudi“ iz Venecuele. 03.06.2019, Sputnik Srbija\n20:33 03.06.2019 (Osveženo: 00:52 26.08.2021)\n© Juan DeLeonDonald Tramp\nAmerički predsednik Donald Tramp je saopštio da ga je Rusija informisala da je povukla „većinu svojih ljudi“ iz Venecuele.\n„Rusija nas je informisala da je povukla većinu svojih ljudi iz Venecuele“, napisao je Tramp na Tviteru.\nRanije je list „Volstrit džurnal“ objavio da je Rusija počela da povlači deo vojnih savetnika iz Venecuele. List, pozivajući se na izvor blizak Ministarstvu odbrane Rusije, saopštio je da „Rosteh“, koji se bavi obukom lokalnih stručnjaka za korišćenje ruske vojne tehnike, smanjio je broj savetnika sa hiljadu na nekoliko desetina osoba.\nRuski vojni stručnjaci ostaju u Venecueli\nU tekstu se navodi da je postepeno povlačenje ruskih savetnika, koje je ubrzano poslednjih meseci, uslovljeno odsustvom novih ugovora i priznanjem da režim Nikolasa Madura više nema novca da plaća usluge „Rosteha“.\nU martu je zvanična predstavnica Ministarstva spoljnih poslova Rusije Marija Zaharova izjavila da se ruski stručnjaci nalaze u Venecueli u skladu sa sporazumom o vojno-tehničkoj saradnji između dve države.


Dodik: Rok za izgradnju aerodroma u Trebinju 2023. godina. Srbija i Srpska zajedno u projektu - Istok\nDodik: Rok za izgradnju aerodroma u Trebinju 2023. godina. Srbija i Srpska zajedno u projektu\nSrpski član Predsjedništva BiH Milorad Dodik ohrabren nastojanjima Srbije da se ubrza procedura izgradnje aerodroma u Trebinju, jer projekat treba da bude završen 2023. godine.\nNakon današnjeg radnog sastanka posvećenog finalizovanju dogovora o izgradnji aerodroma i prateće infrastrukture, Dodik je istakao da je ohrabren nastojanjima Vlade Srbije i Javnog preduzeća „Aerodromi Srbije“ da se procedura izgradnje ubrzava.\n– Razgovarali smo o raspodjeli obaveza i dužnosti, upoznali se sa procedurama koje je neophodno provesti. Rok do kada projekat treba da bude završen je 2023. godina i zato se bavimo operativnim pitanjima da ne bi bilo zastoja – rekao je Dodik.\nDirektor „Aerodroma Srbije“ Mihajlo Zdravković istakao je da ovo javno preduzeće zajedno sa nadležnim Ministarstvom građevinarstva, saobraćaja i infrastrukture nastavlja rad na gradnji aerodroma u Trebinju.\nMinistar saobraćaja i veza Republike Srpske Nedeljko Ćorić napomenuo je poslije sastanka da je aerdorom u Trebinju kapitalan projekat za Republiku Srpsku, te da će na narednoj sjednici Vlade biti odluka o prenosu prava na upravljanje i izgradnju aerodroma na preduzeće „Aerodrom Trebinje“.\nModriča: Obilježen Dan srpskog jedinstva, slobode i nacionalne zastave\nOdavanjem pošte stradalim za slobodu i polaganjem vijenaca na spomenike Solunskim dobrovoljcima i Borcima za Republiku Srpsku obilježen je 15 septembar, Dan proboja Solunskog fronta ... Read More\nNEWER POSTVladini radnici dobili nalog da moraju doći na “praznični skup”\nOLDER POSTDodik će se sastati sa Šmitom, sada samo pravi priču


Vojska navodno namerno ubila 65 demonstranata | TRT Srpski\nVojska navodno namer...\nVojska navodno namerno ubila 65 demonstranata\nOrganizacija za ljudska prava tvrdi da je vojska Mijanmara ubila 65 demonstranata na demonstracijama 14. marta.\nU izveštaju, koji je objavila njujorška grupa za ljudska prava "Human Rights Watch", tvrdi se da je 65 demonstranata namerno ubijeno tokom demonstracija održanih protiv državnog udara u Yangonu u Mijanmaru.\nU izveštaju je optužena vojska da je namerno koristila silu protiv demonstranata.\nU izveštaju je navedeno da su "snage sigurnosti planirano gađale demonstrante". Za ovu tvrdnju pozvali su se na izjave svedoka, videozapise i fotografije.\nMaung je tvrdio da su snage sigurnosti počinile "ubistvo protiv čovečnosti".\nTagovi: #ubistvo civila , #Mijanmar\nPutin: Ulazak Finske i Švedske u NATO nije pretnja Rusiji, ali će izazvati odgovor\nRuski predsednik je dodao da će odgovor će zavisiti od koraka koje će alijansa preduzeti po pitanju vojnog razvoja u Finskoj i Švedskoj.


Najveći svetski državni fond postaje suvlasnik vetroparka u Holandiji - Biznis.rs\nNORVEŠKA INVESTICIJA U OBNOVLJIVE IZVORE ENERGIJE\nNajveći svetski državni fond postaje suvlasnik vetroparka u Holandiji\n8.4.2021 11:25 Izmenjeno: 21:03 Autor: Vladimir Jokanović 0\nNorveški državni fond vredan 1.300 milijardi dolara, najveći u svetu, potvrdio je svoje prvo ulaganje u infrastrukturu obnovljivih izvora energije u okviru diverzifikacije kao...\nNorveški državni fond vredan 1.300 milijardi dolara, najveći u svetu, potvrdio je svoje prvo ulaganje u infrastrukturu obnovljivih izvora energije u okviru diverzifikacije kao dela globalnih napora u borbi protiv klimatskih promena. Reč je o otkupu 50 odsto udela u priobalnom vetroparku Borsel u Holandiji od danske kompanije Orsted za 1,375 milijardi evra.\nPrema potpisanom ugovoru transakcija bi trebalo da bude obavljena u narednim mesecima, a Orsted će ostati suvlasnik i nastaviće da upravlja vetroparkom. Ogranak norveške Centralne banke (NBIM) koji upravlja Fondom, saopštio je da je Borsel druga po veličini operativna vetroelektrana na svetu, kapaciteta 752 megavata. Ona može proizvesti dovoljno energije za godišnju potražnju za električnom energijom za oko milion holandskih domaćinstava, prenosi Forbes.\nFond ima mandat norveškog parlamenta da ulaže do dva odsto svoje imovine u projekte obnovljivih izvora energije. Parlament je 2019. prvi put dozvolio Fondu da investira u obnovljivu energiju. Fond je osnovan 1990. godine kao sredstvo za investiranje ogromnih norveških prihoda od nafte i gasa, a do sada je ulagao samo u akcije, obveznice i nekretnine.\nNorveški državni fond je vlasnik akcija u oko 9.000 kompanija širom sveta, uključujući Apple, Microsoft i Samsung i poseduje oko 1,4 odsto akcija u svim svetskim kompanijama koje se kotiraju na berzi. NBIM navodi da je konkurentska prednost Fonda u tome što je veliki, a da u području obnovljive energije i diverzifikaciji vidi mnogo prilika za napredak. Fond je generisao 123 milijardi dolara prinosa u 2020. godini.\nDrugi državni fondovi takođe ulažu u projekte čiste energije, a prema navodima NBIM, Fond ima poteškoće da identifikuje pogodne obnovljive izvore ulaganja zbog jake konkurencije i neprivlačnih cena. Fond ima nameru da ulaže u projekte čiste energije u Evropi i SAD. Analitičari međutim ocenjuju da su državni fondovi spori u prelasku na finansiranje obnovljivih izvora energije, navodeći da su u 2020. direktno uložili 10,26 milijardi dolara u industriju fosilnih goriva, a 1,17 milijardi u obnovljive izvore.\nGlobalno takmičenje za energiju vetra se zaoštrilo, jer su se i svetske naftne kompanije okrenule ulaganjima u obnovljive izvore energije, a Fond ima odobrenje Parlamenta da između 2020. i 2022. uloži 12 milijardi dolara u vetroparkove i solarne farme u SAD i Evropi. Menadžment fonda ističe da želi da se posveti velikim transakcijama kako ne bio trošio vreme na male projekte. U izgledu su nova udruživanja sa Orstedom i nekolicinom drugih odabranih preduzeća.\nBIZNIS DANSKA EVROPA HOLANDIJA INVESTICIJE INVESTICIONI FONDOVI NORVEŠKA OBNOVLJIVI IZVORI SAD\nODUSTAJE OD EVROPE Najveći svetski suvereni fond ulagaće ubuduće u američke akcije\nSAD i dalje najveći svetski izvoznik naoružanja\nNajveći svetski proizvođači mogli bi da ostanu bez nafte kroz 15 godina


July 10, 2020 - Rezidencija\nRuska pravoslavna crkva je sa bolom prihvatila vest da je Aja Sofija ponovo pretvorena u džamiju. Eksperti smatraju da ova odluka može stvoriti jaz između hrišćanskog i muslimanskog stanovništva u regionu. „U saopštenju od 6. jula patrijarh Kiril je rekao da je „dug svake civilizovane države da sačuva ravnotežu: pomiri nesuglasice u društvu, a ne da ih […]\nPremijer kosovskih privremenih institucija Avdulah Hoti predstavio je na video-samitu u Parizu tri glavna principa u kojima stoji da je teritorijalni integritet neprikosnoven i da ne može biti deo pregovora, da se ne može uticati na ustavni poredak Kosova i da konačni dogovor sa Beogradom mora da bude u potpunosti u skladu sa kosovskim ustavom. […]\nUskoro se nastavlja borba za “ušati pehar”, a u Nionu su izvučeni parovi četvtfinala i polufinala Lige šampiona. Posle četiri meseca pauze zbog pandemije korona virusa, Liga šampiona se nastavlja. Pobednik osmine finala u kojem se sastaju Real Madrid i Mančester siti igraće protiv pobednika duela Juventus – Lion, dok će pobednik duela Napolija i […]\nU poslednje vreme ozbiljno se povećao rizik od nuklearnog sukoba, a Sjedinjene Američke Države odustaju od formulacije strateška stabilnost, rekao je ministar spoljnih poslova Rusije Sergej Lavrov. „Slažem se da su nuklearni rizici u poslednje vreme značajno porasli i da situacija u sferi bezbednosti i međunarodne strateške stabilnosti otvoreno degradira. Uzroci svega toga su očigledni: […]\nZbog posledica korona virusa, u toku noći je u Novom Pazaru preminulo čak 10 osoba, rekao je koordinator novopazarske bolnice dr Mirsad Đerlek. On je za Tv Prva rekao da je reč o pacijentima starije životne dobi i naglasio da nijedna mlađa osoba nije preminula. Inače, danas u Novi Pazar stiže tim lekara iz Bosne i […]\nOd sledeće sezone kladioničarksim kompanijama biće zabranjeno da se reklamiraju na dresovima fudbalskih klubova u španskoj ligi. Kako je preneo El Pais, španske vlasti pooštravaju propise u vezi sa oglašavanjem kladioničarskih kompanija. To će uticati na Valensiju, Alaves, Leganes, Granadu, Majorku, Sevilju, Osasunu i Levante, čiji je glavni sponzor kladioničarska kompanija. Prema španskom zakonu o […]


Usporena stopa inflacije\nU aprilu je prosečna cena benzina iznosila više od 4 dolara po galonu.\nPad cena benzina je prošlog meseca doprineo usporavanju stope inflacije u Sjedinjenim Državama. U današnjem izveštaju Sekretarijata za rad se navodi da su se opšte maloprodajne cene u maju povećale za 0,2 odsto, što je manje od aprilskog povećanja od 0,4 odsto.\nMeđutim, ako se izdvoje promenljive cene u sektorima energetike i hrane, cene u ekonomiji su prošlog meseca porasle za 0,3 odsto, što je najviše u gotovo tri protekle godine. U odnosu na prethodnu godinu, potrošačke cene se se povećale za 3,6 odsto, što je najviše godišnje povećanje od oktobra 2008. Takozvane „bazne“ cene su se tokom godine povećale za 1,5 odsto, što je i dalje u bezbednim okvirima Federalnih rezervi.\nBajden o budžetskom deficitu\nZa to vreme, potpredsednik Sjedinjenih Država Džozef Bajden danas se osmi put sastao sa dvostranačkim odborom zakonodavaca koji pravi plan za smanjenje nacionalnog budžetskog deficita.\nBajden sa članovima Kongresa pregovara o obimu i vrstama ušteda koje bi mogle da se sprovedu uz neophodno povećanje granice nacionalnog duga. Republikanci, koji imaju većinu u Predstavničkom domu, tvrde da neće prihvatiti povećanje duga, ako predsednik ne pristane na velika smanjenja budžeta. Sadašnja zakonska granica zaduženja od 14 hiljada i 300 milijardi dolara, dostignuta je prošlog meseca, a američki zvaničnici kažu da će im vanredne mere omogućiti isplatu prispelih rata na ceo sadašnji dug do 2. avgusta.


Kako Beta nezvanično saznaje, aktuelno rukovodstvo Komore verifikovanjem mandata novim delegatima izgubilo je većinu u Skupštini AKV.\nZa izbor novog rukovodstva Komore treba da se zakaže nova sednici skupštine.\nDanašnja izborna skupština protekla je napeto, jer je, po tvrdnjama pojedinih advokata, rukovodstvo, pošto je uvidelo da gubi većinu, pokušalo da obori kvorum i opstruiše rad skupštine, ali u tome nije uspelo.\n- Izborna skupština je ipak održana uprkos opstrukcijama od strane predsednika Srđana Sikimića i verifikovani su mandati novim delegatima - rekao je Beti jedan od advokata koji je učestvovao na sednici.\nPre izborne skupštine danas je trebalo da se održi redovna Skupština AKV koja je takođe počela uz napetost jer nekim članovima Komore nije bilo dozvoljeno da prisustvuju, zbog čega su oni negodovali u holu ispred sale u kojoj se sednica održavala.\nPosebno su bili ogorčeni zbog toga što je rukovodstvo AKV, kako su mnogi od njih potvrdili, angažovalo privatno obezbeđenje koje ih je sprečilo da prisustvuju sednici.\nTa sednica na kraju nije ni održana, pošto nakon duže rasprave i negodovanja pojedinih delegata koji su na njoj učestvovali, zbog odluke rukovodstva da angažuje obezbeđenje, nije usvojen dnevni red.\nAdvokati kojima je bio zabranjen ulaz na sednicu, rekli su Beti da su "zaprepašćeni" odlukom rukovodstva, jer je uobičajeno da skupštinama komore, pored delegata, uvek prisustvuju i ostali članovi AKV.\n- Očigledno je da se predsedniku AKV Srđanu Sikimiću ne dopada da prisustvujemo sednici, iako na to imamo pravo, jer je to naša skupština. Oni plaćaju ovo privatno obezbeđenje od naše članarine, koju mi plaćamo - kazali su advokati.\nDodali su da se takva situacija nikada nije desila u prostorijama Advokatske komore Vojvodine.\nObezbeđenje je ipak sklonjeno kada je počela Izborna skupština, na koju su ušli svi advokati kojima je bio zabranjen ulazak na na prethodnu sednicu.


U toku dezinfekcija grada - Radio Televizija Novi Pazar\nJuly 9, 2020 July 9, 2020 Alma Ademovic 565 Views\nU saradnji sa Gradskom čistoćom koja redovno dezinfikuje grad, pomoć u čišćenju dala je i Vojska Republike Srbije. Biće dezifikovane najprometnije ulice kao i zdrastvene institucije.\nKako bi sprečili širenje korona virusa u Novom Pazaru radnici Gradske čistoće svakodnevno dezinfikuju i čiste grad a poseban akcenat stavljen je na zdrastvene institucije i mesta gde se leče kovid pacijenti.\n„Svi kapaciteti Javnog komunalnog preduzeća „Čistoća“ su angažovani kako u vidu mehanizacije tako i u vidu ljudstva, radimo u tri smene 24 sata dnevno. Pre svega mislim na službu dezinfekcije i pranja kao i službu održavanja javne higijene. Odbzirom na trenutnu situaciju u kojoj se nalazimo angažovali smo dodatnu ekipu koja svakodnevno nekoliko puta u toku dana vrši dezinfekciju isključivo oko zdrastvenih površina, a pre svega oko Opšte bolnice koja je pretvorena u kovid bolnicu. Danas smo na ispomoć dobili jednu ekipu Vojske Srbije koja će nam pomoći na dezinfekciji ulica i javnih površina i ja im se ovom prilikom ispred svh građana Novog Pazara, kao i ispred gradske uprave i našeg preduzeća zahvaljujem“, kazao je tehnički direktor JKP „Čistoća“ Dino Skenderović.\nPripadnici Vojske Srbije iz 246. bataljona atomsko biološke i hemijske odbrane se angažuju na zadatku u Novom Pazaru na dezinfekciji i higijenskom kupanju kovid pacijenata i medicinaskog osoblja kao i na dezinfekciji puteva i ulica u Novom Pazaru. Osim Novog Pazara ova dezinfekcija je urađena i u Sjenici a u planu je dezinfekcija i u Tutin.\n← Štoper Sarajeva Numan Kurdić na pozajmici u Novom Pazaru\nPOSLEDNJA VEST: Spahić: Pada broj inficiranih, obrada PCR analiza ponovo u Kraljevu →


Provereno: Sudski tumači Akademije Oxford, usluge prevođenja na 35 svetskih jezika · gradski.online\nProvereno: Sudski tumači Akademije Oxford, usluge prevođenja na 35 svetskih jezika\nKIKINDA- Kada se zahteva prevod dokumenta sa srpskog jezika na engleski, nemački, francuski ili bilo koji drugi strani jezik, izuzetno je važno da se on obradi u skladu sa važećim pravilima i odredbama zakona. A upravo tu na scenu stupaju sudski tumači, koji su od strane nadležnih institucija Republike Srbije ovlašćeni za izvršenje postupka overe prevedenih dokumenata.\nUzevši u obzir da Prevodilački centar Akademije Oxford u svom timu zapošljava isključivo stručnjake koji su visokokvalifikovani, a istovremeno i iza sebe imaju sasvim dovoljno radnog iskustva, to profesionalni prevodioci i sudski tumači ispunjavaju zahteve klijenata vezano za prevođenje dokumenata prema slovu zakona.\nAkademija Oxford usko je specijalizovana za prevođenje u oba smera i to za čak više od 35 svetskih jezika. Ono što našu ponudu izdvaja u odnosu na druge svakako su naprisupačnije cene na tržištu, a u šta se možete uveriti i sami, ako nas kontaktirate. Imajte na umu da najniže cene u regionu nikako nisu odraz nekvaliteta, već isključivo, razumevanja naše kuće, kad je u pitanju ekonomska situacija zemlje u kojoj živimo.\nNajjednostavnije rečeno, u kojoj god jezičkoj varijanti da je klijentima potreban prevod dokumenata, sasvim sigurno će konkretnu uslugu dobiti u okviru predstavništva ove institucije u svakom gradu, pa i u Kikindi. Za detaljnije informacije pozovite 060-023 00 56 ili se obratite na mejl adresu kikinda@akademijaoxford.com. Poslovnica Akademije Oxford nalazi se na Trgu Srpskih dobrovoljaca 3, lokal C1.\nPrethodnoUoči nove školske godine: Izostale gužve u kikindskim knjižarama, za đaka prvaka 15.000 dinara\nSledećeNikola Joksimović, direktor Narodnog pozorišta: Ansambl se uželeo publike, “Kovači” otvaraju novu sezonu


UniDocs Business Box predavanje u Inženjerskoj komori Srbije – UniDocs\nUniDocs Business Box predavanje u Inženjerskoj komori Srbije\nPredavanju su prisustvovali članovi Inženjerske komore Srbije zainteresovani za predstavljanje UniDocs Business Box sistema. Boris Damjanović, direktor sektora razvoja kompanije OSA dao je uvodnu reč i predstavio UniDocs Business Box sistem kao jedinstveni domaći proizvod na našem tržištu, odnosno kombinaciju ERP i DMS (softver za upravljenje dokumentima) rešenja u jednom paketu.\nBilo je reči o samim počecima UniDocs Business Box softvera koji je nastao kao potreba da se u okviru različitih poslovnih i informacionih sistema, kao što su ERP, CRM, HR i drugi finansijsko-računovodstveni sistemi, povežu podaci koji se obrađuju sa dokumentima sa kojih ti podaci potiču. Sama činjenica da UniDocs Business Box obuhvata funkcionalnosti i sadrži DMS/WfMS, ERP, CRM, u okviru jednog softverskog sistema, obezbeđuje da pomenuti problemi budu lako prevaziđeni.\nOsim najznačajnijih karakteristika i mogućnosti koje UniDocs Business Box obezbeđuje, kao što su upravljanje čitavim tokom svakog poslovnog procesa, uspostavljanje i održavanje veze između poslovnih promena, objedinjavanje svih finansijsko-materijalnih tokova i obezbeđivanje svih alata i funkcionalnosti za obavljanje svih zakonom propisanih poslova obrade sve do izrade završnih računa preduzeća, predstavljene su i sledeći koncepti koji izdvajaju ovo rešenje u odnosu na konkurenciju:\nKoncept "Poslovnog objekta" - koji omogućava da korisnici sistema ne koriste aplikaciju u kojoj obrađuju podatke sa dokumenata već kreiraju ili evidentiraju same dokumente, dok elektronski dokumenti sami vrše obradu poslovnih podataka koji su deo njihovog sadržaja. Poslovi, kao što je računovodstvo sada predstavljaju pregled, verifikaciju i overu već ranije automatski pripremljenih stavki.\nPoslovna inteligencija - UniDocs Business Box svoj razvojni put nije započeo kao računovodstveni sistem već kao sistem koji upravlja kompletnim poslovnim procesima, što znači da obuhvata i dokumente i podatke koje računovodstvena obrada ni ne tretira. Zbog toga modul Poslovne Inteligencije jedinstveno analizira planske, tekuće i završene poslovne promene, pa se tako mogu vršiti i analize kao što je predviđanje likvidnosti u budućnosti i slično.\nModularnost - Ono što je dodatna snaga UniDocs Business Box sistema je svakako njegova skalabilnost i modularnost, što doprinosi faznom uvođenju i stalno praćenju rasta firme odnosno njenih poslovnih operacija. Dodatno, pojedini moduli se mogu uvoditi i odvojeno uz mogućnost integracije sa postojećim IT podsistemima, ukoliko ih preduzeće poseduje od ranije. Pametno poslovno rešenje koje štedi novac - činjenica je da nabavkom UniDocs Business Box korisnik dobija i ERP i DM/WfM sistem u okviru jedinstvene instalacije značajno smanjuje nabavnu cenu.\nNa kraju izlaganja, gospodin Damjanović je predstavio i trenutnu promotivnu akciju "Jedan dinar menja sve" koja će trajati do 01. decembra 2013. godine, tokom koje će biti omogućena kupovina UniDocs Business Box licenci za 1 dinar, bez obzira na broj licenci koji se kupuje. Jedina obaveza korisnika je da potpiše jednogodišnji ugovor o održavanju za minimum 10 licenci. U ovu ponudu su uključeni svi moduli UniDocs Business Box sistema dok korisnik može izabrati koje module želi da aktivira u zavisnosti od potrebe.\nNakon završetka prvog dela prezentacije, usledila je demonstracija funkcionalnosti UniDocs Business Box sistema od strane Ive Lazarević, menadžera prodaje kompanije OSA. Predstavljene su najznačajnije funkcionalnosti i radnje prilikom korišćenja ovog softvera, rad sa fakturama, ulaznim i izlaznim računima, komunikacija između zaposlenih i princip overe dokumenata. Na kraju prezentacije, prisutni su imali prilike da postave pitanja o UniDocs Business Box softveru i da se uključe u diskusiju oko načina implementacije sistema u specifične poslovne procese.\nZa više informacija o UniDocs Business Box sistemu posetite sledeći link.


Informacije će kao i do sada u 15 biti objavljene na sajtu Ministarstva zdravlja.\nSastanak Vučića i Brnabićeve sa Kriznim štabom za suzbijanje zarazne bolesti COVID-19 i Kriznim štabom za otklanjanje nastalih i sprečavanje mogućih štetnih posledica zarazne bolesti COVID-19 po privredu biće održan u 17 časova.\nObraćanje predsednika očekuje se u 19 časova.\nVeć od sutra nastavlja se sa dosadašnjom praksom, pa će lekari i ubuduće pred javnost izlaziti svakoga dana u 3 popodne sa najnovijim informacijama.\nNEMA AUTOBUSA, NEMA VOZOVA Danas u podne se obustavlja međugradski saobraćaj


Prva pobeda košarkaša Partizana u gostima\nBeta\t 16. januara 2016. 21:05\nKošarkaši Partizana pobedili su večeras u Novom Mestu Krku sa 75:70 (13:11, 23:16, 19:28, 15:20), u utakmici 20. kola Jadranske lige, i tako ostvarili prvu pobedu na gostujućem terenu u sezoni.\nPartizan su do pobede predvodili Aleksandar Cvetković sa 21 poenom i sedam skokova i Kevin Džons sa 19 poena i šest skokova. Dobru igru prikazali su i Džamar Vilson, koji je postigao 14 poena, i Čedomir Vitkovac sa 12 poena i osam skokova.\nZa beogradski tim debitovao je Amerikanac Darel Vilijams, koji je postigao četiri poena i imao četiri skoka.\nU ekipi Krke najefikasniji je bio Erjon Kastrati sa 15 poena uz pet skokova, a po 11 su postigli Ive Ivanov i Stefan Sinovec.\nPartizan, predvodjen bivšim trenerom Krke Aleksandrom Džikićem, bio je na početku utakmice u vodjstvu, ali je Krka serijom 8:0 izjednačila na 11:11. Gosti su prvu deonicu ipak završili vodjstvom od 13:11.\nBeogradski tim je predvodjen Cvetkovićem stekao dvocifrenu prednost u nastavku, posle koša Džonsa za 30:20, a na poluvreme crno-beli otišli su sa devet poena prednosti.\nKrka je u trećoj četvrtini napravila seriju od 8:0 i primakla se na 35:36, posle toga ekipe su se smenjivale u vodjstvu, a na kraju treće deonice bilo je nerešeno 55:55.\nU 34. minutu Krka je postigla dve vezane “trojke” (Lapornik i Ritlop) za vodjstvo od 63:57. U tim trenucima za Partizan dobro je igrao Vitkovac, koji je prvo pogodio “dvojku”, a zatim i “trojku” za preokret Partizana od 71:68.\nPartizan je do kraja utakmice uspeo da sačuva prednost i ostvari prvu pobedu na gostujućem terenu u sezoni.\nPartizan i Krka sada imaju isti skor, po osam pobeda i 12 poraza i zauzimaju osmo i deveto mesto na tabeli.\nU narednom, 21. kolu, Partizan će u ponedeljak, 25. januara, u Beogradu igrati protiv Crvene zvezde, a Krka će u subotu, 23. januara, igrati u Skoplju protiv MZT-a.


Meta sankcija, koje su objavljene na sajtu Ministarstva finansija SAD, je i šef kompanije Andrijan Perdomo. Prošle sedmice, američki specijalni predstavnik Eliot Ejbrams, rekao je novinarima da će SAD uskoro uvesti dodatne sankcije Venecueli.\nVenecuela se suočava sa dubokom političkom krizom od kada se lider opozicije Huan Gvaido proglasio za predsjednika 23. januara. SAD su uvele niz sankcija protiv Venecuele kao odgovor na političku situaciju u toj zemlji, podsjeća “Sputnjik”.\nU januaru, Vašington je blokirao sedam milijardi dolara naftne kompanije PDVSA. Maduro je rekao da su sankcije jednake nelegalnom otimanju državne imovine.


Sportske.net - Kozak: ''Za Nemce EURO počinje od utakmice sa nama''\nKozak: ''Za Nemce EURO počinje od utakmice sa nama''\nSelektor fudbalske reprezentacije Slovačke Jan Kozak rekao je danas da očekuje potpuno drugačije izdanje Nemačke u predstojećoj utakmici osmine finala u odnosu na meč koje su te dve selekcije odigrale u pripremnom periodu.\nFudbaleri Slovačke su tokom priprema za Evropsko prvenstvo pobedili Nemačku sa 3:1 i sada će u osmini finala šampionata u Francuskoj ponovo imati priliku za to.\nTaj duel je na programu u nedelju od 18.00 u Lilu.\n"Biće više fokusirani sigurno... To su svetski prvaci, grupu su prošli bez primljenog gola i to sve govori. Imali su grupu pod kontrolom. Oni znaju da igraju velike turnire i svesni su da EURO za njih tek počinje od utakmice sa nama", rekao je Kozak.\nSlovačka se u osminu finala plasirala kao trećeplasirana ekipa iz Grupe B, dok je Nemačka zauzela prvo mesto u Grupi C sa sedam bodova.\nNemačka je jedan od favorita za osvajanje titule šampiona Evrope, a toga je svestan i selektor Slovačke.\n"To je iskusan tim, koji pre svega čine igrači iz Bundeslige, jedne od najboljih liga na svetu. Imaju i igrače iz Real Madrida, Arsenala, Mančester junajteda... Dakle, znamo protiv koga igramo. Igramo protiv vrhunskog tima", dodao je Kozak.


Uspješno završen 16. POSP u Strazburu\nParlamentarni odbor za stabilizaciju i pridruživanje Evropske unije i Crne Gore (POSP), 16. po redu, završen je usvajanjem Deklaracije i preporuka, kao i Zajedničkim saopštenjem. Predsjednik i potpredsjednik Skupštine sastali su se i sa predsjednikom EP Antoniom Tajanijem.\nU zajedničkom saopštenju pozdravlja se osnovanje privremenog skupštinskog odbora i pozivaju poslanici opozicije da konstruktivno učestvuju u radu Odbora kao i POSP-a. U saopštenju se takođe navodi da EP pozdravlja napredak u vladavini prava i do sada postignute rezultate u poglavljima 23 i 24, i naglašava da je i dalje od suštinskog značaja za ukupnu dinamiku pregovaračkog procesa da cjelokupni sistem vladavine prava proizvede konkretnije rezultate.\nPrethodno je, tokom drugog dana rada POSP-a predsjednik Skupštine Crne Gore Ivan Brajović govorio o ulozi Crne Gore u regionalnoj saradnji i njenom doprinosu stabilnosti na Zapadnom Balkanu, unaprjeđivanju konstruktivnog dijaloga i promociji zajedničkih evropskih vrijednosti. On je naglasio da su napori Crne Gore prepoznati ne samo od naših susjeda, sa kojima nemamo otvorenih pitanja koja mogu da\nozbiljno ugroze naše bilateralne odnose, već i od strane evropskih i drugih partnera.\nPoslanik Tarzan Milošević govorio je o ekonomskim performansama na evropskom putu Crne Gore, dok je poslanik Adrijan Vuksanović imao izlaganje na temu održivog razvoja i zaštite životne sredine.\nPotpredsjednik Skupštine Branimir Gvozdenović je u diskusiji o ekonomskim performansama napretka Crne Gore razvoj ilustrovao nizom konkretnih pokazatelja, dok je na temu održivog razvoja istakao da posebna pažnja treba da bude usmjerena na zaštićena područja u našoj zemlji u skladu sa usvojenim strategijama. U diskusiji na temu zaštite životne sredine, poslanica Marta Šćepanović je govorila o stalnim promjenama toka rijeke Tare i pozvala se na iskustva lokalnog stanovništva sredine u kojoj živi. Poslanik Ranko Krivokapić je kao jedini opozicioni poslanik diskutovao po svim tačkama dnevnog reda.\nNa sastanku sa predsjednikom Evropskog parlamenta (EP) Antoniom Tajanijem, bilo je riječi o aktivnostima Skupštine na domaćem i međunarodnom planu, evropskom putu Crne Gore i njenoj ulozi na Balkanu i šire, kao i parlamentarnoj i ekonomskoj diplomatiji u interesu jačanja ekonomije Crne Gore i njenih evropskih partnera. U izjavi nakon sastanka, predsjednik EP je pohvalio rad i ulogu Crne Gore u stabilnosti Balkana jer – kako je rekao - bez stabilnog Balkana nema ni stabilnosti Evropske unije i očekuje se da će Crna Gora tu imati veoma značajno mjesto.\n- Veoma podržavamo i smatramo značajnim prisustvo zvaničnika Crne Gore u Briselu, Strazburu i zemljama članicama. To veoma jača kredibilitet Crne Gore i utiče na jačanje odnosa. Mi ćemo naravno podržati napore Crne Gore na putu uspješnog zaključenja i punog učlanjenja u EU, nakon već uspješnog učlanjenja u NATO.\nPredsjednik Skupštine Ivan Brajović je rekao da je lijepo čuti riječi o važnosti prisustva Crne Gore na svim evropskim adresama i pohvale integracionog puta i doprinosa u regionu Balkana i šire u Evropi.\n- Predočio sam gospodinu Tajaniju aktuelne trenutke u Crnoj Gori, doprinosu kada je riječ o radu na izbornom zakonodavstvu, kao i o napretku u integracionim procesima i ekonomskom razvoju, istakao je predsjednik Skupštine.\nPredsjednik Brajović je naglasio da se Skupština Crne Gore ozbiljno bavi parlamentarnom diplomatijom, ne samo na nivou rukovodstva nego i na nivou svih poslanika, koji su vrlo angažovani u svim međunarodnim organizacijama i sve čine da se dobar glas o Crnoj Gori što dalje čuje.\nIzjave predsjednika Evropskog parlamenta i predsjednika Skupštine Crne Gore\nZajedničko saopštenje o 16. sastanku Parlamentarnog odbora za stabilizaciju i pridruživanje između Evropske unije i Crne Gore, dato 15. novembra 2018. godine\nKadrovi: Susret Brajović - Tajani\nIzjava - predsjednik EP Antonio Tajani\nIzjava - predsjednik Skupštine Ivan Brajović\nKadrovi: POSP drugi dan\nIzlaganje predsjednika Brajovića - POSP drugi dan


Tanjug javlja za istoriju: Vučić bio protiv gašenja Tanjuga - Ekonomske Vesti\nTanjug javlja za istoriju: Vučić bio protiv gašenja Tanjuga\n5. nov. 2015 Andrija Matić 0 Comments Aleksanar Vučić, Ivan Tasovac, mediji, Saša Mirković, Tanjug, Vlada Republike Srbije\nPremijer Srbije Aleksandar Vučić je, po povratku iz posete Sarajevu, na sednici Vlade Srbije izjavio da je on bio protiv gašenja Tanjuga, javlja Tanjug. Vučić se, prema agenciji koja je ugašena ali čiji novinari još uporno emituju vesti, obrušio na ministra kulture i informisanja Ivana Tasovca.\n„Hoću zbog stenograma i istorije da kažem da sam bio protiv gašenja Tanjuga“, rekao je Vučić i obraćajući se Tasovcu dodao: „Ti i Saša Mirković ste me ubedjivali da je to važno, potrebno i reformski”.\nNije emitovano šta je odgovorio okrivljeni Tasovac, ali mu je, kako javlja ugašeni Tanjug, rečeno i sledeće: „Tražio si da ne ideš u Sarajevo, kako bi ostao ovde da braniš i obrazložiš odluku. Noćas sam gledao vesti, nigde te nisam video, samo sam čuo nemušto objašnjenje Saše Mirkovića gde se poziva na tačku 141, pa ne razumem zašto nisi išao u Sarajevo“.\nTako je javio ugašeni Tanjug za istoriju, a nešto može da ostane i za politički marketing.\n← Ko su vlasnici svetskih novinskih agencija\nPitanje standarda: Troškovi američkih i ruskih avioudara na Bliskom istoku →\nDanilovićeva se ne zaustavlja: Ne vršimo pritisak na medije, ali…\nVučić: Paraćinska staklara mora da plati struju i gas\nVlada smanjila dnevnice za službena putovanja


Crnogorci sve manje koriste antibiotike – Volim Podgoricu\nHome / NOVOSTI / Društvo / Crnogorci sve manje koriste antibiotike\nCrnogorci sve manje koriste antibiotike\nPotrošnja antibiotika u Crnoj Gori bilježi određeni pad. Ipak, ministar zdravlja, Kenan Hrapović kaže da nas čeka još uvijek dosta posla kako bi se izjednačili sa evropskim prosjekom što nam je cilj.\nOvi podaci ukazuju i na to da 80 odsto od ukupne potrošnje antibiotika u Crnoj Gori pripada primarnoj zdravstvenoj zaštiti odnosno vanbolničkoj primjeni, dok se ostalih 20 procenata odnosi na bolničku upotrebu.\nPojačan nadzor Ministarstva zdravlja nad primjenom zakonskih propisa kojima se kontroliše izdavanje ljekova, a pogotovo antibiotika bez recepta, kaže Hrapović, već daje dobre rezultate.\n“Donošenje niza odluka, kao što je uspostavljanje liste rezervnih antibiotika, implementacija smjernica za antimikrobnu profilaksu u hirurgji, uslovilo je smanjenje potrošnje rezervnih antibiotika u Kliničkom centru Crne Gore, za oko 30 odsto za ovu godinu. Ovakav način mogao bi biti i dobar primjer na nivou opštih i specijalnih bolnica“, kazao je on.\nZahvaljujući tome, ali i nizu drugih aktivnosti, kao što su javne kampanje, edukativni seminari, izrada smjernica i drugo, ukupna potrošnja antibiotika za peroid 2011-2016 smanjena je 12,5 odsto procenata.\nDanas se održava treći sastanak Nacionalne mreže za nadzor nad rezistencijom bakterija na antibiotike (CAESAR).Na današnjem sastanku direktori zdravstvenih institucija i njihovi zaposleni, ljekari raznih specijalnosti, razmijeniće iskustva na planu racionalizacije potrošnje antibiotika i drugih aktivnosti, koje imaju za cilj kontrolu i suzbijanje rezistencije bakterija na antibiotike.\n„Organizovanjem ovakvih stručnih skupova želimo još jednom da iskoristim priliku da svi zajedno upozorimo širu javnost – građane, na opasnost od prekomjerne upotrebe antibiotika, pogotovo za bolesti na koje ne djeluju, jer to može dovesti do otpornosti bakterija na antibiotike i njihovog prestanka djelovanja“, upozorio je Hrapović.


Alarmantni podaci o ugroženosti LGBT osoba u Srbiji korak unazad u razvoju našeg društva - NOVA stranka\n11.06.2019 Press služba EU, Forum mladih, LGBT, ljudska prava, Naslovna, Nova stranka, Uroš Eleković 0\nPretnje biciklisti zbog pretpostavljene istopolne seksualne orijentacije, fizički napad na LGBT aktivistu, napad na kvir osobu na radnom mestu, proganjanje i pokušaj nasrtaja na aseksualnog muškarca u blizini njegovog doma... Ovo su samo neki od naslova uznemiravajućih vesti na koje godinama unazad upozorava udruženje "Da se zna", čiji rad pomno prati i podržava Forum mladih Nove stranke. Prema njihovom najnovijem istraživanju, predstavljenom u Medija centru, u prošloj godini su zabeležena čak 42 protivpravna akta prema LGBT osobama, što je i više nego alarmantna brojka.\nPredsednik omladine NOVE Uroš Eleković stoga upozorava da i sva protekla istraživanja u Srbiji pokazuju generalnu tendenciju neprijavljivanja krivičnih dela nastalih iz homofobije i transfobije, kao i manjkavost sistema evidentiranja ovakvih slučajeva, koji je mahom selektivan i sporadičan. Eleković ukazuje da su ideje i rad Nove stranke usmereni na, pre svega, poštovanje ljudskih prava i evropskih vrednosti, i utemeljeni na vrednovanju različitosti koje treba da budu osnov povezivanja među ljudima, a ne izvor mržnje i agresije.\n"Netrpeljivost prema svim grupama koje se ne uklapaju u stereotipni način razmišljanja i življenja, pa čak i prema političkim neistomišljenicima, širi se od samog vrha aktuelnog režima, a svedoci smo da ni postavljanje javno deklarisane osobe homoseksualne orijentacije na mesto premijera, iako krupan korak za jedno društvo, nije doneo suštinsko unapređenje položaja LGBT osoba u Srbiji", ističe predsednik Foruma mladih Nove stranke.\nOn se osvrnuo i na nedavni izveštaj Evropske komisije o Srbiji, u kojem zvanični Brisel posebno akcentuje nizak nivo slobode izražavanja, dok smo svedoci da je retorika koja istopolnu seksualnu orijentaciju prikazuje kao neku vrstu bolesti ili nastranosti otvoreno prisutna i u gotovo svim medijima.\nNova stranka će, posebno predvođena omladinom čija je dužnost da budućnost države usmeri ka temeljima međusobnog uvažavanja i poštovanja ljudskih i manjinskih prava, nastaviti sa doslednom politikom zasnovanom na uverenju da evropski put Srbije nema alternativu i da joj je mesto isključivo među modernim državama 21. veka, u kojima su slični pomenuti primeri ako ne deo daleke prošlosti, onda svakako svedeni na minimum.\nPrevious article\tBajčetić: Arhitektonsko nasleđe Istočnog Vračara pod naletom investitorskog urbanizma Next article\tMovsesijan na debati #1od5miliona: Vučićev režim ćemo smeniti upornošću


Centriranje Trapa Maserati\nOvlašćeni Servis je proveren i pouzdan auto servis, koji sa lakoćom i u kratkom roku profesionalno radi centriranje trapa na Maserati vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maserati vozilima Ovlašćeni Servis je pravo mesto za Vaš automobil.\nCentriranje Trapa Maserati Cena\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama profesionalno radi centriranje trapa na Maserati vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maserati vozilima po povoljnim cenama Ovlašćeni Servis je pravo mesto za Vaš automobil.\nCentriranje Trapa Maserati Delovi\nOvlašćeni Servis je proveren i pouzdan auto servis, koji sa lakoćom i u kratkom roku po vrlo povoljnim i pristupačnim cenama sa originalnim delovima profesionalno radi centriranje trapa na Maserati vozilima. Ako tražite pouzdan i kvalitetan auto servis koji efikasno i sa lakoćom rešava probleme na Maserati vozilima po povoljnim cenama sa originalnim delovima, Ovlašćeni Servis je pravo mesto za Vaš automobil.


Putovanje: Upoznajte Demre | CityMagazine\nPutovanje: Upoznajte Demre\nUkoliko ste željni upoznavanja kulturnih i istorijskih znamenitosti, otkrivamo vam Demre. Ovo mesto se smatra postojbinom Deda Mraza. Posetioci mogu da se upoznaju i sa impresivnom arhitekturom prošlih vremena, kolekcijom očuvanih spomenika i likijskih kamenih grobnica, koji krase lokalni pejzaž još od antičkih vremena.\nInteresantno iskustvo svakako će biti i poseta antičkom teatru koji datira iz II veka n.e, kasnije prenamenovanom u arenu za gladijatorske borbe, jer natpisi u njemu su još uvek vidljivi, a njegovi tuneli prohodni, tako da ćete moći da osetite atmosferu prohujalih vremena, dok će obližnje tirkizno more, peščane plaže, borove šume i miris čempresa samo učiniti posetu Demreu nezaboravnom.\nOstaci starih zidina\n20 neprevaziđenih „404 error“ stranica\nNeverovatni mačiji bend putuje po Americi\n14 najstarijih predmeta na svetu\nPogledajte video u kojem Samuel L. Jackson opsuje 171 put putovanje\nPogledajte video u kojem Samuel L. Jackson opsuje 171 put\nUmetnost od sladoleda\nBlaženi među ženskim grudima